সূর্য সেন - উইকিপিডিয়া\n(মাষ্টারদা সূর্য্যসেন থেকে পুনর্নির্দেশিত)\nবাঙ্গালী বীর বিপ্লবী\n(১৮৯৪-০৩-২২)২২ মার্চ ১৮৯৪\nনোয়াপারা, রাউজান উপজেলা, চট্টগ্রাম, ব্রিটিশ ভারত, (বর্তমান বাংলাদেশ)\n১২ জানুয়ারি ১৯৩৪(1934-01-12) (বয়স ৩৯)\nব্রিটিশ বিরোধী স্বাধীনতা আন্দোলনের\nসূর্য সেন (জন্ম- ২২ মার্চ, ১৮৯৪ - মৃত্যু: ১২ জানুয়ারি, ১৯৩৪) বা সূর্যকুমার সেন যিনি মাস্টারদা নামে সমধিক পরিচিত। তাঁর ডাকনাম ছিল কালু। ভারতবর্ষের ব্রিটিশ বিরোধী স্বাধীনতা আন্দোলনের অন্যতম নেতা হিসেবে পরিচিত ব্যক্তিত্ব। পূর্ববঙ্গে জন্ম নেওয়া এই বাঙালি বিপ্লবী তৎকালীন ব্রিটিশ বিরোধী সশস্ত্র আন্দোলনে সক্রিয়ভাবে অংশ নেন এবং নিজ জীবন বলিদান করেন। সূর্যসেনের বাহিনী কয়েকদিনের জন্যে ব্রিটিশ শাসনকে চট্টগ্রাম এলাকা থেকে নিশ্চিহ্ন করে দিয়েছিল। সূর্য সেনের অন্যতম সাথী বিপ্লবী অনন্ত সিংহের ভাষায় "কে জানতো যে আত্মজিজ্ঞাসায় মগ্ন সেই নিরীহ শিক্ষকের স্থির প্রশান্ত চোখ দুটি একদিন জ্বলে উঠে মাতৃভূমির দ্বিশতাব্দীব্যাপি অত্যাচারের প্রতিশোধ নিতে উদ্যত হবে? ১৮৫৭ সালে সিপাহী বিদ্রোহ দমনের জন্য বর্বর অমানুষিক অত্যাচারের প্রতিশোধ, জালিয়ানওয়ালাবাগের নৃশংস হত্যাকান্ডের প্রতিশোধ! কে জানতো সেই শীর্ন বাহু ও ততোধিক শীর্ন পদযুগলের অধিকারী একদিন সাম্রাজ্যবাদী ইংরেজ রাজশক্তির বৃহত্তম আয়োজনকে ব্যর্থ করে - তার সমস্ত ক্ষমতাকে উপহাস করে বৎসরের পর বৎসর চট্টগ্রামের গ্রামে গ্রামে বিদ্রোহের আগুন জ্বালিয়ে তুলবে?"\nতাঁর সম্মানে ঢাকা বিশ্ববিদ্যালয় ও চট্টগ্রাম বিশ্ববিদ্যালয়ে একটি করে আবাসিক হলের নামকরণ করা হয়।এছাড়া কলকাতা মেট্রো সূর্য সেনের স্মরণে বাঁশদ্রোণী মেট্রো স্টেশনটির নামকরণ করেছে "মাস্টারদা সূর্য সেন মেট্রো স্টেশন"।\n৪ চট্টগ্রামে বিপ্লবের সূচনা\n৫ সূর্য সেনের বিপ্লবী জীবন\n৫.১ বিপ্লবী দল গঠন\n৫.২ নাগরখানা পাহাড় খন্ডযুদ্ধ\n৫.৩ বিপ্লবী সংগঠনে মেয়েদের অংশগ্রহণ\n৫.৪ ইন্ডিয়ান রিপাবলিকান আর্মি\n৫.৫ চট্টগ্রাম অস্ত্রাগার লুন্ঠন ও জালালাবাদ যুদ্ধ\n৫.৬ সূর্য সেনকে ধরার ব্যর্থ অভিযান\n৫.৭ ইউরোপীয় ক্লাব আক্রমণ\n৬ সূর্য সেন ও চট্টগ্রাম অস্ত্রাগার লুন্ঠন মামলা\n৭ শেষ দিনগুলো এবং ফাঁসির বিবরণ\nসূর্য সেন ১৮৯৪ সালের ২২ মার্চ চট্টগ্রামের রাউজান থানার নোয়াপাড়ায় অর্থনৈতিক ভাবে অস্বচ্ছল পরিবারে জন্মগ্রহণ করেন। তাঁর বাবার নাম রাজমনি সেন এবং মায়ের নাম শশী বালা সেন। রাজমনি সেনের দুই ছেলে আর চার মেয়ে। সূর্য সেন তাদের পরিবারের চতুর্থ সন্তান। দুই ছেলের নাম সূর্য ও কমল। চার মেয়ের নাম বরদাসুন্দরী, সাবিত্রী, ভানুমতী এবং প্রমিলা। শৈশবে পিতা মাতাকে হারানো সূর্য সেন কাকা গৌরমনি সেনের কাছে মানুষ হয়েছেন। সূর্য সেন ছেলেবেলা থেকেই খুব মনোযোগী ও ভাল ছাত্র ছিলেন এবং ধর্মভাবাপন্ন গম্ভীর প্রকৃতির ছিলেন।\nতাঁর প্রথম স্কুল ছিল দয়াময়ী উচ্চ প্রাথমিক বিদ্যালয়। পরে তিনি নোয়াপাড়া উচ্চ ইংরেজি বিদ্যালয়ে ৮ম শ্রেণি পর্যন্ত লেখাপড়া করেন। এরপর তিনি ন্যাশনাল হাই স্কুলে ভর্তি হন। সূর্য সেন ১৯১২ সালে চট্টগ্রামের নন্দনকাননে অবস্থিত হরিশদত্তের ন্যাশনাল স্কুল থেকে প্রবেশিকা (এন্ট্রান্স) পাশ করে চট্টগ্রাম কলেজে এফ. এ.-তে ভর্তি হন। সে সময় আই.এ বা বর্তমানের উচ্চমাধ্যমিক (এইচএসসি) পরীক্ষার পরিবর্তে ফার্স্ট আর্টস বা এফ. এ. পরীক্ষার নিয়ম ছিল। চট্টগ্রাম কলেজ থেকে এফ. এ. পরীক্ষায় সাফল্যের সাথে পাশ করে তিনি একই কলেজে বি.এ-তে ভর্তি হয়েছিলেন। কিন্তু তৃতীয় বর্ষের কোন এক সাময়িক পরীক্ষায় ভুলক্রমে টেবিলে পাঠ্যবই রাখার কারণে তিনি চট্টগ্রাম কলেজ থেকে বিতাড়িত হন। ফলে, তাকে বহরমপুর কৃষ্ণনাথ কলেজে বি.এ পড়তে যেতে হয়। ১৯১৮ সালে (ঐতিহাসিক ড. রমেশচন্দ্র মজুমদারের মতে ১৯১৭ সালে) তিনি মুর্শিদাবাদের বহরমপুর কৃষ্ণনাথ কলেজ থেকে বি.এ পাশ করেন এবং চট্টগ্রামে ফিরে এসে ব্রাহ্ম সমাজের প্রধান আচার্য্য হরিশ দত্তের জাতীয় স্কুলে শিক্ষকতা শুরু করেন। অসহযোগ আন্দোলনের সময় বিদ্যালয়টি বন্ধ হয়ে গেলে তিনি দেওয়ানবাজারে বিশিষ্ট উকিল অন্নদা চৌধুরী প্রতিষ্ঠিত অধুনালুপ্ত 'উমাতারা উচ্চ ইংরেজি বিদ্যালয়ে' অঙ্কের শিক্ষক হিসেবে যোগ দেন। এসময় বিপ্লবী দলের সাথে তাঁর সম্পর্ক গভীরতর হয়ে ওঠে এবং শিক্ষকতা করার কারণে তিনি 'মাস্টারদা' হিসেবে পরিচিত হন।\nবিপ্লবী ভাবধারায় দীক্ষিত সূর্য সেন দেশের স্বাধীনতার জন্য আত্মত্যাগকে একমাত্র তপস্যা হিসেবে নিয়েছিলেন। তাই তিনি বিবাহ-বিরোধী ছিলেন। কিন্তু বিএ পাশ করে চট্টগ্রামে আসার পর থেকেই অভিভাবকগণ তাঁর বিবাহের কথাবার্তা তোলেন। অবশেষে তাঁর বড়ভাই শিক্ষক চন্দ্রনাথ সেন (সহোদর নয়) ও অন্যান্য আত্মীয়দের বিশেষ অনুরোধে ১৯১৯ সালে তিনি চট্টগ্রামের বোয়ালখালী উপজেলা -এর কানুনগোপাড়ার নগেন্দ্রনাথ দত্তের ষোল বছরের কন্যা পুষ্পকুন্তলা দত্তকে বিয়ে করেন। আত্মীয়-স্বজনের চাপে বিয়ে করলেও মাস্টারদার মনে এ ধারণা বলবৎ ছিল যে, বিবাহিত জীবন তাকে কর্তব্যভ্রষ্ট ও আদর্শচ্যুত করবে। তাঁর ফলে স্ত্রীর সঙ্গে তিনি একদিনও কথা পর্যন্ত বলেন নি। বিবাহের তৃতীয় দিনে হিন্দুদের মধ্যে যে ফুলশয্যার প্রথা প্রচলিত আছে সেটিও তিনি পালন করেননি। সেদিন তিনি তাঁর বৌদিকে বলেন যে, তিনি স্বপ্নে দেখেছেন স্ত্রীর সঙ্গে সহবাসে তাঁর মৃত্যু অনিবার্য। তাই তিনি সেদিনই গ্রামের বাড়ি ছেড়ে শহরে চলে আসেন এবং তারপর স্ত্রীর সাথে আর কোনদিন দেখা করেন নি।\n১৯২৬ সালে সূর্য সেন পলাতক অবস্থায় কোলকাতার আমহার্স্ট স্ট্রীটের এক মেসে পুলিশের হাতে ধরা পড়েন। সেখান থেকে তাকে বোম্বাইয়ের (মুম্বাই) রত্নগিরি জেলে পাঠানো হয়। মাস্টারদা যখন রত্নগিরি জেলে আটক, তখন তাঁর স্ত্রীর কঠিন টাইফয়েড রোগ হয়েছিল। দেওয়ানবাজারের যে বাসা থেকে মাস্টারদা পালিয়ে গিয়েছিলেন, তাঁর স্ত্রী সেখানে তখন মৃত্যুশয্যায় ছিলেন। বহু দরখাস্তের পর মাস্টারদাকে যখন পুলিশ পাহারায় রত্নগিরি জেল থেকে ছুটিতে চট্টগ্রাম আনা হয় মূমুর্ষু স্ত্রীকে দেখার জন্য, তাঁর স্ত্রীর আয়ু তখন সম্পূর্ণ নিঃশেষিত। সূর্য সেনের স্ত্রী বিপ্লবী কাজ-কর্মে তাকে নেয়ার জন্য মাঝে মাঝে বয়োকনিষ্ঠ সহকর্মীদের কাছে অনু্যোগ করতেন। স্বামীর কাজের প্রতি শ্রদ্ধাশীল থাকা পুষ্প দত্ত এ জীবনে আর এ বিপ্লবী নেতার দেহ-মনের সান্নিধ্যে যেতে পারেন নি।\nসুর্য সেনের আবক্ষ মূর্তির স্থির চিত্র।\nচট্টগ্রামে বিপ্লবের সূচনা[সম্পাদনা]\nভারতে ইংরেজ শাসনবিরোধী অরবিন্দ ঘোষ ১৮৯৩ সালে কেমব্রিজ বিশ্ববিদ্যালয়ে পড়া শেষ করে দেশে ফিরে বরোদা কলেজে সহকারী অধ্যক্ষের পদে যোগদান করেন। এ সময় তিনি মহারাষ্ট্র গুপ্ত বিপ্লবী সমিতির নেতা দামোদর হরি চাপেকার এবং রামকৃষ্ণ হরি চাপেকারের সংস্পর্শে এসে বিপ্লবে অনুপ্রাণিত হলেন। তার এবং তরুণ ব্যারিস্টার প্রমথনাথ মিত্রের তৎপরতায় কলকাতার আপার সার্কুলার রোডের একটি বাড়িতে বাংলার প্রথম গোপন বিপ্লবীদল “অনুশীলন” সমিতি গঠন করা হয়। ১৮৯৯-১৯০১ সালে গঠিত এই সমিতির সভাপতি ছিলেন প্রমথনাথ মিত্র এবং কোষাধ্যক্ষ সুরেন্দ্রনাথ ঠাকুর। এ দলে পরে যুক্ত হলেন অরবিন্দের অনুজ বারীন্দ্রকুমার ঘোষ, যতীন্দ্রনাথ মুখার্জী, যোগেন্দ্র বিদ্যাভূষন প্রমুখ। অনুশীলন সমিতির সদস্যদের লাঠি খেলা, অসি খেলা, ছোরা খেলা, কুস্তি, মুস্টিযুদ্ধ ইত্যাদি শিক্ষা দেয়া হত। অরবিন্দ ঘোষ, দেশবন্ধু চিত্তরঞ্জন দাশ প্রমুখের চাঁদাতে এই সমিতি চলত। লাঠি খেলা, অসি খেলা, ছোরা খেলায় তৃপ্ত থাকতে অস্বীকার জানিয়ে বারীন্দ্রকুমার ঘোষের নেতৃত্বে একদল বিপ্লবী “অনুশীলন সমিতি” থেকে আলাদা হয়ে “যুগান্তর দল” দল গঠন করে। “অনুশীলন” সমিতি এবং “যুগান্তর” এ দুই দলের শাখা পূর্ব বাংলায় গড়ে উঠে। পুলিন দাসকে ঢাকা অনুশীলন সমিতির অধ্যক্ষ নিযুক্ত করা হয়। এর সাথে আরো যুক্ত ছিলেন প্রতুল গাঙ্গুলী, কেদারেশ্বর সেন, রবি সেন প্রমুখ। পশ্চিম বাংলার মানিকতলায় বিপ্লবীদের বোমার কারখানা আবিস্কারের পর অরবিন্দ ঘোষসহ অনেক বিপ্লবীদের আলিপুর বোমা মামলায় জড়ানো হয়। ১৯০৭ সালে ঐ মামলার পলাতক কিছু আসামী গোপনে পালিয়ে চট্টগ্রাম আসেন। এসময় তাদের আদর্শে অনুপ্রানিত হয়ে চট্টগ্রামে প্রথম বিপ্লবী সংগঠনের জন্ম হয়। যামিনী সেন, মণীন্দ্র সেন আর অম্বিকা চক্রবর্তী প্রমুখ ছিলেন এই সংগঠনের সদস্য। এই বিপ্লবী সংগঠনের সদস্যরা কলকাতা থেকে গোপনভাবে প্রকাশিত পত্র-পত্রিকা এবং ইস্তেহার চট্টগ্রামে বিলি করতেন। সশস্ত্র আন্দোলনের জন্য অস্ত্র এবং বিস্ফোরক তাদের হাতে ছিল না।\nসূর্য সেনের বিপ্লবী জীবন[সম্পাদনা]\nবিপ্লবী দল গঠন[সম্পাদনা]\n১৯১৬ সালে মুর্শিদাবাদের বহররমপুর কৃষ্ণনাথ কলেজের ছাত্র থাকাকালীন সময়ে সূর্য সেন সরাসরি রাজনৈতিক দলের সাথে যুক্ত হন। বিপ্লবীদের গোপন ঘাঁটি এই কলেজ়ে তিনি অধ্যাপক সতীশচন্দ্র চক্রবর্তীর সান্নিধ্যে আসেন। তিনি যুগান্তর দলের সাথে যুক্ত ছিলেন। সূর্য সেনকে তিনি বিপ্লবের মন্ত্রে দীক্ষা দেন। সূর্য সেন ১৯১৮ সালে শিক্ষাজীবন শেষ করে চট্টগ্রামে এসে গোপনে বিপ্লবী দলে যোগ দেন। ৪৯নং বেঙ্গল রেজিমেন্টের নগেন্দ্রনাথ সেন ১৯১৮ সালে চট্টগ্রামে এসে সূর্য সেন, অম্বিকা চক্রবর্তী ও চারুবিকাশ দত্তের সাথে দেখা করেন। সূর্য সেন এবং তাঁর ঘনিষ্ঠ সহযোগী অম্বিকা চক্রবর্তী একই থানার পাশাপাশি গ্রামের ছাত্র হিসেবে ছোটবেলা থেকেই পরস্পরের কাছে পরিচিত ছিলেন। প্রথম বিশ্বযুদ্ধের (১৯১৪-১৯১৮) শেষের দিকে অনুরূপ সেন, চারুবিকাশ দত্ত, অম্বিকা চক্রবর্তী, নগেন্দ্রনাথ সেন প্রমুখদের সঙ্গে নিয়ে চট্টগ্রামে গোপন বিপ্লবী দল গঠন করা হয়। এখানে উল্লেখ্য, শুরুতে চট্টগ্রামের বিপ্লবী দল একটিই ছিল। তাঁর বাংলার প্রধান দু'টি বিপ্লবী দল যুগান্তর এবং অনুশীলন- কোনটির সাথে একেবারে না মিশে গিয়ে স্বতন্ত্রভাবে কাজ করার সিদ্ধান্ত গ্রহণ করেছিল। বিপ্লবী নেতা সূর্য সেন এবং অম্বিকা চক্রবর্তী তখন চট্টগ্রাম শহরের দেওয়ানবাজার দেওয়ানজী পুকুরপারে 'সাম্য আশ্রম' প্রতিষ্ঠা করে ওখানে থাকেন। সেখানে গোপনে বিপ্লবীরা জমায়েত হয়। পরবর্তীতে চট্টগ্রাম বিপ্লবী দলের অন্যতম নেতা চারুবিকাশ দত্ত তাঁর সহকর্মীদের নিয়ে অনুশীলন দলের সাথে যুক্ত হয়ে যান। এভাবে চট্টগ্রামেও বাংলার অন্যান্য জেলার মত দু'টি বিপ্লবী দল গড়ে ওঠে। দুই দলে বিভক্ত হওয়ার পর চট্টগ্রামে যে বিপ্লবী দলটি নিজস্ব স্বতন্ত্রতা বজায় রেখে কংগ্রেসের প্রকাশ্য আন্দোলনে কোলকাতার যুগান্তর দলের সঙ্গে সহযোগিতা করত, সে দলের সাংগঠনিক কমিটি ছিল নিম্নরূপ- সভাপতি- সূর্য সেন; সহসভাপতি- অম্বিকা চক্রবর্তী; শহর সংগঠনের দায়িত্বে- গণেশ ঘোষ ও অনন্ত সিংহ; গ্রামের সংগঠনের দায়িত্বে- নির্মল সেন। এছাড়া লোকনাথ বলকে ছাত্র আন্দোলন ও ব্যায়ামাগার গঠন প্রভৃতি কাজের দায়িত্ব দেয়া হয়। অনুরূপ সেন বিপ্লবীদলের সংবিধান লিখলেন এবং তাকে ও নগেন্দ্রনাথ সেনকে কলকাতার অন্য দলগুলোর সাথে যোগাযোগ এবং অস্ত্র সংগ্রহের দায়িত্ব দেয়া হয়।\nনাগরখানা পাহাড় খন্ডযুদ্ধ[সম্পাদনা]\n১৯২০ সালে গান্ধীজী- কর্তৃক অসহযোগ আন্দোলন শুরু হলে অনেক বিপ্লবী এই আন্দোলনে যোগ দেন। গান্ধীজীর অনুরোধে বিপ্লবীরা তাদের কর্মসূচি এক বছরের জন্য বন্ধ রাখেন। সূর্য সেন অসহযোগ আন্দোলনে যোগ দিলেন। চট্টগ্রাম মিউনিসিপ্যাল স্কুলের দশম শ্রেনীর ছাত্র ও বিপ্লবী অনন্ত সিংহ ছাত্র ধর্মঘট পরিচালনা করার জন্য স্কুল থেকে বহিস্কৃত হন। মহাত্মা গান্ধী ১৯২২ সালে অসহযোগ আন্দোলন প্রত্যাহার করলে বিপ্লবী দলগুলো আবার সক্রিয় হয়ে উঠে। তখন চট্টগ্রাম কোর্টের ট্রেজারী থেকে পাহাড়তলীতে অবস্থিত আসাম বেঙ্গল রেলওয়ে কারখানার শ্রমিক ও কর্মচারীদের বেতন নিয়ে যাওয়া হতো। ১৯২৩-এর ১৩ ডিসেম্বর টাইগার পাস এর মোড়ে সূর্য সেনের গুপ্ত সমিতির সদস্যরা প্রকাশ্য দিবালোকে বেতন বাবদ নিয়ে যাওয়া ১৭,০০০ টাকার বস্তা ছিনতাই করে। ছিনতাইয়ের প্রায় দুই সপ্তাহ পর গোপন বৈঠক চলাকালীন অবস্থায় পুলিশ খবর পেয়ে বিপ্লবীদের আস্তানায় হানা দিলে পুলিশের সাথে বিপ্লবীদের খন্ড যুদ্ধ হয় যা "নাগরখানা পাহাড় খন্ডযুদ্ধ" নামে পরিচিত। যুদ্ধের পর গ্রেফতার হন সূর্য সেন এবং অম্বিকা চক্রবর্তী। রেলওয়ে ডাকাতি মামলা শুরু হয় সূর্য সেন এবং অম্বিকা চক্রবর্তীকে নিয়ে। অনন্ত সিং আর গণেশ ঘোষের নামে গ্রেফতারী পরোয়ানা জারি করা হয়। কলকাতা হাইকোর্টের ব্যারিস্টার দেশপ্রিয় যতীন্দ্রমোহন সেনগুপ্ত এই মামলায় আসামি পক্ষের আইনজীবি ছিলেন। সূর্য সেন এবং অম্বিকা চক্রবর্তী এ মামলা থেকে ছাড়া পেয়ে যান। গ্রেফতার করার পর বিপ্লবীদের উপর নির্যাতনের কারণে কলকাতা পুলিশ কমিশনার টেগার্টকে হত্যা করার পরিকল্পনা করে বিপ্লবীরা। এই পরিকল্পনার কথা পুলিশ আগে থেকেই জানতে পারে। এ কারণে ২৫ অক্টোবর ১৯২৪ সালে গ্রেফতার হন গণেশ ঘোষ, নির্মল সেন, অম্বিকা চক্রবর্তী, অনন্ত সিং সহ আরো কয়েকজন। পুলিশকে বার বার ফাঁকি দিয়ে শেষ পর্যন্ত ১৯২৬ সালের ৮ অক্টোবর সূর্য সেন কলকাতার ওয়েলিংটন স্ট্রীটে গ্রেফতার হন। বন্দী হবার পর তাকে মেদিনীপুর সেন্ট্রাল জেলে রাখা হয়। পরে বোম্বের রত্নগিরি জেলে পাঠানো হয়, সেখান থেকে বেলগাঁও জেলে। ১৯২৭ সালে নির্মল সেন, অম্বিকা চক্রবর্তী, অনন্ত সিং মুক্তি পান। আর ১৯২৮ সালের শেষভাগে সূর্য সেন ও গণেশ ঘোষ জেল থেকে ছাড়া পান।\nবিপ্লবী সংগঠনে মেয়েদের অংশগ্রহণ[সম্পাদনা]\nমাস্টারদার একমাত্র পূর্ণাঙ্গ মূর্তি - কলকাতা হাইকোর্টের সামনে নির্মিত\nইন্ডিয়ান রিপাবলিকান আর্মি[সম্পাদনা]\n১৯২৮ সালে কলকাতার পার্ক সার্কাসে নিখিল ভারত কংগ্রেস কমিটির বার্ষিক অধিবেশন হয়। ঐ অধিবেশনে চট্টগ্রাম থেকে যে প্রতিনিধিরা ছিলেন তাঁর হলেন সূর্য সেন, অম্বিকা চক্রবর্তী, অনন্ত সিং, নির্মল সেন, লোকনাথ বল, তারকেশ্বর দস্তিদার প্রমুখ। সেখানে নেতাজী সুভাষ চন্দ্র বোসের সাথে সূর্য সেনের বৈঠক হয়। ১৯২৯ সালে মহিমচন্দ্র দাশগুপ্ত এবং বিপ্লবী সূর্য সেন যথাক্রমে চট্টগ্রাম জেলা কংগ্রেসের সভাপতি এবং সম্পাদক নির্বাচিত হন। ঐ বছর বিপ্লবী নেতাদের উপর পুলিশের পাহারা আরো জোরদার করার জন্য কলকাতার কেন্দ্রীয় অফিস থেকে নির্দেশ আসে। ১১ জন গোয়েন্দা এবং চব্বিশজন পুলিশ নিয়োগ করা হলো ছয়জন বিপ্লবী নেতার জন্য। ১৯৩০ সালের শুরু থেকেই আসকার খাঁর দিঘির পশ্চিম পাড়ে অবস্থিত কংগ্রেস অফিসে সূর্য সেন এবং অম্বিকা চক্রবর্তী ভবিষ্যৎ এর সশস্ত্র বিপ্লবের রূপরেখা নিয়ে বিভিন্ন নেতা কর্মীদের সাথে আলোচনা করতেন। এসব আলোচনার পর ঠিক করা হয় শুধু শহর না, বরং বিভিন্ন গ্রাম এবং কক্সবাজার থেকেও বিপ্লবীদের নেয়া হবে। আইরিশ রিপাবলিকান আর্মির বিপ্লবের আদর্শে অনুপ্রাণিত হয়ে নিজেদের দলের নাম পরিবর্তন করে রাখা হয় “ইন্ডিয়ান রিপাবলিকান আর্মি, চিটাগাং ব্রাঞ্চ”।  বাংলায় “ভারতীয় প্রজাতান্ত্রিক বাহিনী, চট্টগ্রাম শাখা”।। আইরিশ বিপ্লবের ধাঁচে একটা পরিকল্পনা তৈরি করা হয় যার মূল কর্মসূচী ছিলঃ ন করা।\nচট্টগ্রাম অস্ত্রাগার লুন্ঠন ও জালালাবাদ যুদ্ধ[সম্পাদনা]\n১৮ এপ্রিল ১৯৩০, শুক্রবার রাত ৮টা বিদ্রোহের দিন হিসাবে ঠিক হয়। পরে তা দশটা করা হয়। চারটা বাড়ি হতে চারটা দল আক্রমণের জন্য বের হয়। সে রাতেই ধুম রেলস্টেশনে একটা মালবহনকারী ট্রেন লাইনচ্যুত হয়ে উল্টে যায়। একদল বিপ্লবী আগে থেকেই রেল লাইনের ফিসপ্লেট খুলে নেয়। এর ফলে চট্টগ্রাম সমগ্র বাংলাদেশ থেকে বিচ্ছিন্ন হয়ে যায়। অন্য একটি দল চট্টগ্রামের নন্দনকাননে টেলিফোন এবং টেলিগ্রাফ অফিস আক্রমণ করে। হাতুড়ি দিয়ে তাঁর সব যন্ত্রপাতি ভেঙ্গে দেয় এবং পেট্রোল ঢেলে সেখানে আগুন জ্বালিয়ে দেয়া হয়। আরেকটি দল পাহাড়তলীতে অবস্থিত চট্টগ্রাম রেলওয়ে অস্ত্রাগার দখল করে নেয়। উন্নতমানের রিভলবার ও রাইফেল গাড়ীতে নিয়ে অস্ত্রাগারটি পেট্রোল ঢেলে আগুন লাগানো হয়। তবে সেখানে কোনো গুলি পাওয়া যায়নি। সর্বশেষ পরিকল্পনা অনুযায়ী বিপ্লবীরা দামপাড়ায় পুলিশ রিজার্ভ ব্যারাক দখল করে নেয়। এই আক্রমণে অংশ নেয়া বিপ্পবীরা দামপাড়া পুলিশ লাইনে সমবেত হয়ে জাতীয় পতাকা উত্তোলন করেন। মিলিটারি কায়দায় কুচকাওয়াজ করে সূর্য সেনকে সংবর্ধনা দেওয়া হয়। সূর্য সেন অস্থায়ী বিপ্লবী সরকার গঠনের ঘোষণা দেন। তিনি তাঁর ঘোষণায় বলেন:\nচট্টগ্রাম সম্পূর্ণরুপে ব্রিটিশ শাসন থেকে মুক্ত ছিল চারদিন। কিন্তু এরমধ্যে বিপ্লবীদের খাদ্যসংকট দেখা দিল এবং সূর্য সেন সহ অন্যদের কচি আম, তেঁতুল পাতা, কাঁচা তরমুজ এবং তরমুজের খোসা খেয়ে কাটাতে হয়। সূর্য সেন সহ ছয়জন শীর্ষস্থানীয় বিপ্লবীকে ধরার জন্য ইংরেজ সরকার ৫০০০ টাকা পুরস্কার ঘোষণা করে। ১৯৩০ সালের ২২ এপ্রিল বিপ্লবীরা যখন জালালাবাদ পাহাড়ে (চট্টগ্রাম সেনানিবাসের পাহাড়) অবস্থান করছিল সে সময় সশস্ত্র ইংরেজ সৈন্যরা তাদের আক্রমণ করে। দুই ঘণ্টার প্রচন্ড যুদ্ধে ব্রিটিশ বাহিনীর ৭০ থেকে ১০০ জন এবং বিপ্লবী বাহিনীর ১২ জন শহীদ হন। এঁরা হচ্ছেন, নরেশ রায়, ত্রিপুরা সেনগুপ্ত, বিধুভূষণ ভট্টাচার্য, হরিগোপাল বল, মতিলাল কানুনগো, প্রভাসচন্দ্র বল, শশাঙ্কশেখর দত্ত, নির্মল লালা, জিতেন দাশগুপ্ত, মধুসূদন দত্ত, পুলিনচন্দ্র ঘোষ, এবং অর্ধেন্দু দস্তিদার। জালালাবাদ পাহাড়ের যুদ্ধে অংশ নিয়ে পলায়ন করতে সক্ষম হলেও পরবর্তীকালে পুলিসের আক্রমণে দুজন শহীদ হন, এঁরা হচ্ছেন অপূর্ব সেন এবং জীবন ঘোষাল।\nসূর্য সেনকে ধরার ব্যর্থ অভিযান[সম্পাদনা]\nমাস্টার দা সূর্য সেনকে ধরার জন্য ১০০০০ টাকা পুরস্কার ঘোষণা করা হয়েছিল\nজালালাবাদ যুদ্ধের পর বিপ্লবী নেতাদের ধরার জন্য রেলস্টেশন, স্টীমারঘাট হতে শুরু করে সব স্থানে অভিযান চলছিলো। বিপ্লবীরা তখন বিভিন্ন জায়গায় বিচ্ছিন্নভাবে আত্মগোপন করে ছিলো। সূর্য সেন ১৬ জন বিপ্লবীকে নিয়ে ২৪ এপ্রিল রাতে নিজ বাড়িতে আসেন। এর মধ্যে অনন্ত সিং পুলিশের কাছে স্বেচ্ছায় ধরা দেন এবং কয়েকজনকে পুলিশ আটক করে এবং এদের বিরুদ্ধে অস্ত্রাগার লুন্ঠন মামলা শুরু হয়। এ মামলা শুরু হওয়ার পর অসুস্থ অম্বিকা চক্রবর্তী পটিয়া থানার চক্রশালা গ্রামে গ্রেপ্তার হন। অম্বিকা চক্রবর্তী এবং সেসময় গ্রেপ্তার হওয়া অন্য বিপ্লবীদের নিয়ে দ্বিতীয় অস্ত্রাগার লুন্ঠন মামলা শুরু হয়। প্রায় ১৯ মাস বিচারের পর ১৯৩২ সালের ১লা মার্চ অস্ত্রাগার লুন্ঠন মামলার রায়ে অনন্ত সিং, লোকনাথ বল এবং গণেশ ঘোষসহ ১২ জনকে দ্বীপান্তর বাসের আদেশ দেয়া হয়। পরবর্তীতে অপর মামলায় অম্বিকা চক্রবর্তীর প্রাণদন্ডের আদেশ হয় পরে হাইকোর্টে আপিলের রায়ে যাবজ্জীবন কারাদন্ড দেয়া হয়। এ রায়ের পর সূর্য সেনকে ধরার জন্য পটিয়া এবং গোমদন্ডীতে বিশেষ ব্যবস্থা গ্রহণ করা হয়। সরকার ৫০০০ টাকার পরিবর্তে ১০,০০০ পুরস্কার ঘোষণা করে। ১৯৩২ সালের ১৩ জুন রাত ৯টায় পটিয়ার ধলঘাট গ্রামে সাবিত্রী চক্রবর্তীর বাড়িতে তাকে ধরার চেষ্টা ব্যর্থ হয়। ব্রিটিশ ক্যাপ্টেন ক্যামেরনকে গুলি করে সূর্য সেন, প্রীতিলতা ওয়াদ্দেদার এবং কল্পনা দত্ত পালিয়ে যেতে সক্ষম হন কিন্তু নির্মল সেন গুলিবিদ্ধ হয়ে মারা যান।\nইউরোপীয় ক্লাব আক্রমণ[সম্পাদনা]\n২৩ সেপ্টেম্বর রাতে প্রীতিলতা সূর্য সেন-এর নির্দেশে ইউরোপীয়ান ক্লাব আক্রমণ করেন। হামলায় ৫৩ জন ইংরেজ হতাহত হয়েছিল। গুলিতে আহত প্রীতিলতা দৈহিকভাবে অত্যাচারিত হওয়ার থেকে স্বেচ্ছামৃত্যুকে বেছে নিলেন। তিনি পটাসিয়াম সায়ানাইড খেয়ে আত্মহত্যা করেন।\nইংরেজ প্রশাসন সূর্য সেনকে জীবিত অথবা মৃত অবস্থায় ধরার জন্য সর্বাত্মক চেষ্টা অব্যাহত রাখে। সূর্য সেন গৈরলা গ্রামে ক্ষীরোদপ্রভা বিশ্বাসের বাড়িতে আত্মগোপন করে ছিলেন। ১৯৩৩ সালের ১৬ই ফেব্রুয়ারি রাতে সেখানে এক বৈঠকে ছিলেন কল্পনা দত্ত, শান্তি চক্রবর্তী, মণি দত্ত, ব্রজেন সেন আর সুশীল দাসগুপ্ত। ব্রজেন সেনের সহোদর নেত্র সেন সূর্য সেনের উপস্থিতির খবর পুলিশকে জানিয়ে দেয়। রাত প্রায় ১০টার দিকে পুলিশ আর সেনাবাহিনী ক্ষীরোদপ্রভা বিশ্বাসের বাড়িটি ঘিরে ফেলে। রাতের অন্ধকারে গুলি বিনিময় করে কল্পনা দত্ত, শান্তি চক্রবর্তী, মণি দত্ত আর সুশীল দাসগুপ্ত পালিয়ে যেতে পারেন। কিন্তু রাত ২টার দিকে অস্ত্রসহ সূর্য সেন এবং ব্রজেন সেন ধরা পড়েন। তারপর ঐ বাড়িতে তল্লাশি চালিয়ে পুলিশ সূর্য সেনের নিজের হাতে লেখা অর্ধসমাপ্ত আত্মজীবনীর খাতা উদ্ধার করে। সেই খাতার উপর লেখা ছিল “বিজয়া”। বিচারের সময় “বিজয়াতে” লেখা তাঁর কথাগুলো বিপ্লব এবং প্রশাসনের বিরুদ্ধে ষড়যন্ত্রের প্রমাণ হিসাবে অনেকবার ব্যবহার করা হয়। ১৭ই ফেব্রুয়ারি রাতে সূর্য সেন এবং ব্রজেন সেনকে প্রথমে জেলা গোয়েন্দা সদর দপ্তরে, পরে কোর্ট হয়ে চট্টগ্রাম জেলে নেয়া হয়। সূর্য সেন গ্রেপ্তার হবার খবর সংবাদপত্রে প্রকাশিত হয়। আনন্দবাজার পত্রিকায় লেখা হয়েছিল “চট্টগ্রাম অস্ত্রাগার লুন্ঠন সম্পর্কে ফেরারী সূর্য সেনকে গত রাতে পটিয়া হইতে ৫ মাইল দূরে গৈরলা নামক স্থানে গ্রেপ্তার করা হইয়াছে। সূর্য সেনকে চট্টগ্রাম অস্ত্রাগার লুন্ঠনের মামলায় প্রধান আসামি বলিয়া অভিহিত করা হইয়াছে। গত ১৯৩০ সাল হইতে সূর্য সেন পলাতক ছিলেন এবং তাঁহাকে ধরাইয়া দিবার জন্য গভর্নমেন্ট দশ হাজার টাকা পুরস্কার ঘোষণা করিয়াছিলেন”। ১৯৩৩ সালের ফেব্রুয়ারি মাসে বেঙ্গল চিফ সেক্রেটারী কর্তৃক লন্ডনে ব্রিটিশ প্রশাসনের কাছে পাঠানো রিপোর্টে লেখা হয়ঃ\nসূর্য সেন ও চট্টগ্রাম অস্ত্রাগার লুন্ঠন মামলা[সম্পাদনা]\nসূর্য সেন, তারকেশ্বর দস্তিদার এবং কল্পনা দত্তকে বিচারের জন্য ইন্ডিয়ান পেনাল কোডের ১২১/১২১এ ধারা অনুযায়ী স্পেশাল ট্রাইব্যুনাল গঠন করা হয়। এই ট্রাইব্যুনালের কমিশনাররা ছিলেনঃ বাখরগঞ্জের দায়রা জজ ডব্লিউ ম্যাকসার্পি, সিলেটের অতিরিক্ত দায়রা জজ রজনী ঘোষ এবং চট্টগ্রামের দায়রা জজ খোন্দকার আলী তোয়েব। ১৫ জুন ১৯৩৩ এ শুরু হওয়া এ মামলায় কঠোর গোপনীয়তা অবলম্বন করা হয়। আগ্নেয়াস্ত্র বহন করা ছাড়া তাঁর বিরুদ্ধে সুনির্দিষ্ট কোনো অভিযোগের প্রত্যক্ষ প্রমাণ উপস্থাপন করা যায়নি। ১৪ আগস্ট ১৯৩৩ সালে এই মামলার রায় ঘোষণা করা হয়। পরদিন আনন্দবাজার পত্রিকার খবর ছিলঃ “চট্টগ্রাম ১৪ই আগস্ট—অদ্য দ্বিপ্রহর ১২ ঘটিকার সময় স্পেশাল ট্রাইব্যুনাল হইতে চট্টগ্রাম অস্ত্রাগার লুন্ঠনের মামলার রায় প্রদত্ত হয়। ট্রাইব্যুনাল সূর্য সেনকে ১২১ ধারা অনুসারে দোষী সাব্যস্ত করিয়া প্রাণদন্ডে দন্ডিত করেন। ওই একই ধারায় তারকেশ্বর দস্তিদারের প্রতিও প্রাণদন্ডের আদেশ প্রদত্ত হয়। কুমারী কল্পনা দত্তকে ভারতীয় দন্ডবিধির ১২১ ধারা অনুসারে দোষী সাব্যস্ত করিয়া তাঁহার প্রতি যাবজ্জীবন দন্ডাদেশ প্রদান করা হয়। আদালত প্রাঙ্গনের চারিদিকে পুলিশের বিশেষ বন্দোবস্ত করা হইয়াছিল। রায় প্রদত্ত হইবার পুর্বে সেনাদল কিছুকাল শহরে কুচকাওয়াজ করে। আসামীরা শান্তচিত্তে দন্ডাদেশ গ্রহণ করে এবং তৎক্ষণাৎ আদালত হইতে স্থানান্তরিত করা হয়। তাঁহারা বিপ্লবাত্নক ধ্বনি করিতে করিতে আদালত গৃহ ত্যাগ করে। ট্রাইব্যুনালের প্রেসিডেন্ট রায়ের উপসংহারীয় অংশ পাঠ করেন। ১৫০ খানা টাইপ করা কাগজে প্রদত্ত হইয়াছে।”  মামলার রায় প্রদানের পর তিনজন বিপ্লবীর পক্ষে কলকাতা হাইকোর্টে আপিলের আবেদন করা হয়। ১৪ নভেম্বর ১৯৩৩ সালে হাইকোর্ট প্রদত্ত রায়ে স্পেশাল ট্রাইব্যুনালের দেয়া দন্ড বহাল রাখে।\nশেষ দিনগুলো এবং ফাঁসির বিবরণ[সম্পাদনা]\nকনডেম্‌ড সেলে সূর্য সেনকে কড়া পাহারায় নির্জন কুঠুরীতে রাখা হত। একজন কয়েদি মেথর সূর্য সেনের লেখা চিঠি ময়লার টুকরিতে নিয়ে জেলের বিভিন্ন ওয়ার্ডে বন্দী বিপ্লবীদের দিয়ে আসতো। মৃত্যুর আগে জেলে আটক বিপ্লবী কালীকিঙ্কর দে’র কাছে সূর্য সেন পেন্সিলে লেখা একটি বার্তা পাঠান। সে বার্তায় তিনি লেখেন “আমার শেষ বাণী-আদর্শ ও একতা”। তিনি স্মরণ করেন তাঁর স্বপ্নের কথা--স্বাধীন ভারতের স্বপ্ন যার জন্য জীবনভর উৎসাহ ভরে ও অক্লান্তভাবে পাগলের মত তিনি ছুটেছেন। তাঁর ভাষায় “ভারতের স্বাধীনতার বেদীমূলে যে সব দেশপ্রেমিক জীবন উৎসর্গ করেছেন, তাদের নাম রক্তাক্ষরে অন্তরের অন্তরতম প্রদেশে লিখে রেখো”। তিনি সংগঠনে বিভেদ না আসার জন্য একান্তভাবে আবেদন করেন । শেষ দিনগুলোতে জেলে থাকার সময় তাঁর একদিন গান শোনার খুব ইচ্ছা হল। সেই সময় জেলের অন্য এক সেলে ছিলেন বিপ্লবী বিনোদ বিহারী চৌধুরী। রাত ১১টা/১২টার দিকে কল্পনা দত্ত তাকে চিৎকার করে বলেন “এই বিনোদ, এই বিনোদ, দরজার কাছে আয়। মাষ্টারদা গান শুনতে চেয়েছেন”। বিনোদ বিহারী গান জানতেন না। তবুও সূর্য সেনের জন্য রবিঠাকুরের “যদি তোর ডাক শুনে কেউ না আসে তবে একলা চলো রে” গানটা গেয়ে শোনালেন। ১৯৩৪ সালের ১২ই জানুয়ারি মধ্যরাতে সূর্য সেন ও তারকেশ্বর দস্তিদারের ফাঁসী কার্যকর হবার কথা উল্লেখ করা হয়। সূর্য সেন এবং তারকেশ্বর দস্তিদারকে ব্রিটিশ সেনারা নির্মম ভাবে অত্যাচার করে। ব্রিটিশরা হাতুড়ী দিয়ে তাঁর দাঁত ভেঙ্গে দেয় এবং তাঁর হাড় ও ভেঙ্গে দেয়। হাতুড়ী দিয়ে নির্মম ভাবে পিটিয়ে অত্যাচার করা হয়। এরপর তিনি অজ্ঞান হয়ে যান। নিষ্ঠুরভাবে তাদের অর্ধমৃতদেহ দুটি ফাঁসিতে ঝুলিয়ে দেওয়া হয়। সূর্য সেন ও তারকেশ্বর দস্তিদারের লাশ আত্মীয়দের হাতে হস্তান্তর করা হয়নি এবং হিন্দু সংস্কার অনুযায়ী পোড়ানো হয়নি। ফাঁসীর পর লাশদুটো জেলখানা থেকে ট্রাকে করে ৪ নম্বর স্টীমার ঘাটে নিয়ে যাওয়া হয়। তারপর মৃতদেহ দুটোকে ব্রিটিশ ক্রুজার “The Renown” এ তুলে নিয়ে বুকে লোহার টুকরা বেঁধে বঙ্গোপসাগর আর ভারত মহাসাগরের সংলগ্ন একটা জায়গায় ফেলে দেয়া হয়।\nভারতের পশ্চিমবঙ্গ রাজ্যের ফিল্ম ইন্ডাস্ট্রি টলিউডে ১৯৮০ সালে মাস্টারদা ও তার সহযোদ্ধাদের স্বাধীনতা আন্দোলনের উপর ভিত্তি করে চট্টগ্রাম অস্ত্রাগার লুন্ঠন শীর্ষক একটি চলচ্চিত্র মুক্তিলাভ করে৷ চলচ্চিত্রটির পরিচালক নির্মল চৌধুরী৷\nএছাড়াও ভারতের হিন্দি ফিল্ম ইন্ডাস্ট্রি বলিউডে চট্টগ্রাম অস্ত্রাগার লুণ্ঠন নিয়ে খেলে হাম জি জান সে শীর্ষক একটি চলচ্চিত্র মুক্তি পেয়েছে, যার প্রধান চরিত্র মাস্টার দা সূর্য সেন। ২০১০ সালের ৩ ডিসেম্বর মুক্তিপ্রাপ্ত আশুতোষ গোয়ারিকর পরিচালিত এই ছবিতে কেন্দ্রীয় চরিত্রে অভিনয় করেছেন বলিউড তারকা অভিষেক বচ্চন। কল্পনা দত্তের চরিত্রে ছিলেন দীপিকা পাড়ুকোন।\nচিটাগং (চলচ্চিত্র) নামে অপর একটি হিন্দি চলচ্চিত্রে সূর্যসেনের ভূমিকায় অভিনয় করেছেন মনোজ বাজপেয়ী। এই ছবির পরিচালক হলেন বেদব্রত পাইন।\nমাস্টারদা অবিভক্ত ভারতের স্বাধীনতা সংগ্রামী ছিলেন। বর্তমানেও মাস্টারদা ভারত এবং বাংলাদেশে ব্যাপক ভাবে সমাদৃত এবং বিপ্লবী হিসেবে জনপ্রিয়। মাস্টারদার বীরত্বগাথা বর্তমান ভারত এবং বাংলাদেশের শিক্ষা ব্যবস্থাতেও পড়ানো হয়ে থাকে। মাস্টারদাকে সম্মান জানাতে ভারত এবং বাংলাদেশের বিভিন্ন শিক্ষা প্রতিষ্ঠানের নাম, রাস্তার নাম, বিশ্ববিদ্যালয় হলের নাম আছে৷ কলকাতা মেট্রো মাস্টারদা সূর্য সেনের স্মরণে বাঁশদ্রোণী মেট্রো স্টেশনটির নামকরণ করেছে "মাস্টারদা সূর্য সেন মেট্রো স্টেশন"। এছাড়াও, মাস্টারদার নামে উল্লেখ যোগ্য হল গুলো হলো ঢাকা বিশ্ববিদ্যালয়ের মাস্টারদা সূর্যসেন হল , চট্টগ্রাম বিশ্ববিদ্যালয়ে ও ২০১০ সালে মাস্টারদা নামে মাস্টারদা সূর্যসেন হল প্রতিষ্ঠা করা হয়।\n↑ প্রথম খন্ড, অনন্ত সিংহ। অগ্নিগর্ভ চট্টগ্রাম। কলকাতা: বিদ্যোদয় লাইব্রেরি। পৃষ্ঠা ৭।\n↑ পাল, রুপময় (১৯৮৬)। সূর্য সেনের সোনালি স্বপ্ন। কলকাতা: দীপায়ন। পৃষ্ঠা ৪৩। |সংগ্রহের-তারিখ= এর |ইউআরএল= প্রয়োজন (সাহায্য)\n↑ দস্তিদার, পূর্ণেন্দু (২০০৯)। স্বাধীনতা সংগ্রামে চট্টগ্রাম। কলকাতা: অনুপম প্রকাশনী। পৃষ্ঠা ৩০। |সংগ্রহের-তারিখ= এর |ইউআরএল= প্রয়োজন (সাহায্য)\n↑ সৌমেন্দ্র কুমার গুপ্ত, সূর্যসেন ও স্বাধীনতা সংগ্রাম (১৯৯৫)। বহরমপুরে মাস্টারদা: কিছু জিজ্ঞাসা। বহরমপুর: সূর্যসেনা প্রকাশনী। পৃষ্ঠা ৪৪।\n↑ পূর্নেন্দু দস্তিদার (১৯৬৭)। স্বাধীনতা সংগ্রামে চট্টগ্রাম। চট্টগ্রাম: বইঘর। পৃষ্ঠা ২২, ৫১, ৭৩।\n↑ দস্তিদার, পূর্ণেন্দু (২০০৯)। স্বাধীনতা সংগ্রামে চট্টগ্রাম। কলকাতা: অনুপম প্রকাশনী। পৃষ্ঠা ৭৩। |সংগ্রহের-তারিখ= এর |ইউআরএল= প্রয়োজন (সাহায্য)\n↑ পূর্নেন্দু দস্তিদার (১৯৬৭)। স্বাধীনতা সংগ্রামে চট্টগ্রাম। চট্টগ্রাম: বইঘর। পৃষ্ঠা ৭২, ৭৩।\n↑ "রাত জেগে পড়তেন 'পথের দাবী'"। www.anandabazar.com। সংগ্রহের তারিখ ২০২১-০২-২৬।\n↑ ক খ পাল, রুপময় (১৯৮৬)। সূর্য সেনের সোনালি স্বপ্ন। কলকাতা: দীপায়ন। পৃষ্ঠা ৪। |সংগ্রহের-তারিখ= এর |ইউআরএল= প্রয়োজন (সাহায্য)\n↑ ক খ গ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। কলকাতা: অনুপম প্রকাশনী। পৃষ্ঠা ১৮। |সংগ্রহের-তারিখ= এর |ইউআরএল= প্রয়োজন (সাহায্য)\n↑ পাল, রুপময় (১৯৮৬)। সূর্য সেনের সোনালি স্বপ্ন। কলকাতা: দীপায়ন। পৃষ্ঠা ৫। |সংগ্রহের-তারিখ= এর |ইউআরএল= প্রয়োজন (সাহায্য)\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ২৭।\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ৪৬।\n↑ DO AND DIE: The Chittagong Uprising: 1930-34, Manini Chatterjee, Page 23, 1999, Penguin Books, India\n↑ স্বাধীনতা সংগ্রামে চট্টগ্রাম, পূর্ণেন্দু দস্তিদার, পৃ ২৭, ২০০৯, অনুপম প্রকাশনী, ঢাকা\n↑ THE CHITTAGONG REVOLT 1930-34, Dr. Suniti Bhushan Qanungo, Page 15, 1994, Kanungopara, Chittagong\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ৪৫–৪৭।\n↑ পাল, রুপময় (১৯৮৬)। সূর্য সেনের সোনালি স্বপ্ন। কলকাতা: দীপায়ন। পৃষ্ঠা ৩৫। |সংগ্রহের-তারিখ= এর |ইউআরএল= প্রয়োজন (সাহায্য)\n↑ পাল, রুপময় (১৯৮৬)। সূর্য সেনের সোনালি স্বপ্ন। কলকাতা: দীপায়ন। পৃষ্ঠা ৪৫। |সংগ্রহের-তারিখ= এর |ইউআরএল= প্রয়োজন (সাহায্য)\n↑ পাল, রুপময় (১৯৮৬)। সূর্য সেনের সোনালি স্বপ্ন। কলকাতা: দীপায়ন। পৃষ্ঠা ৪৬। |সংগ্রহের-তারিখ= এর |ইউআরএল= প্রয়োজন (সাহায্য)\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ৫০–৫১।\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ৫৭।\n↑ পাল, রুপময় (১৯৮৬)। সূর্য সেনের সোনালি স্বপ্ন। কলকাতা: দীপায়ন। পৃষ্ঠা ৬২। |সংগ্রহের-তারিখ= এর |ইউআরএল= প্রয়োজন (সাহায্য)\n↑ পাল, রুপময় (১৯৮৬)। সূর্য সেনের সোনালি স্বপ্ন। কলকাতা: দীপায়ন। পৃষ্ঠা ৬৫। |সংগ্রহের-তারিখ= এর |ইউআরএল= প্রয়োজন (সাহায্য)\n↑ পাল, রুপময় (১৯৮৬)। সূর্য সেনের সোনালি স্বপ্ন। কলকাতা: দীপায়ন। পৃষ্ঠা ৬৭। |সংগ্রহের-তারিখ= এর |ইউআরএল= প্রয়োজন (সাহায্য)\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ৬৯।\n↑ THE CHITTAGONG REVOLT 1930-34, Dr. Suniti Bhushan Qanungo, Page 30, 1994, Kanungopara, Chittagong\n↑ পাল, রুপময় (১৯৮৬)। সূর্য সেনের সোনালি স্বপ্ন। কলকাতা: দীপায়ন। পৃষ্ঠা ৫০। |সংগ্রহের-তারিখ= এর |ইউআরএল= প্রয়োজন (সাহায্য)\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ৭৮।\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ৮৮।\n↑ DO AND DIE: The Chittagong Uprising: 1930-34, Manini Chatterjee, Page 60, 1999, Penguin Books, India\n↑ THE CHITTAGONG REVOLT 1930-34, Dr. Suniti Bhushan Qanungo, Page 49, 1994, Kanungopara, Chittagong\n↑ পাল, রুপময় (১৯৮৬)। সূর্য সেনের সোনালি স্বপ্ন। কলকাতা: দীপায়ন। পৃষ্ঠা ৭৬। |সংগ্রহের-তারিখ= এর |ইউআরএল= প্রয়োজন (সাহায্য)\n↑ DO AND DIE: The Chittagong Uprising: 1930-34, Manini Chatterjee, Page 73, 1999, Penguin Books, India\n↑ পাল, রুপময় (১৯৮৬)। সূর্য সেনের সোনালি স্বপ্ন। কলকাতা: দীপায়ন। পৃষ্ঠা ৯৯। |সংগ্রহের-তারিখ= এর |ইউআরএল= প্রয়োজন (সাহায্য)\n↑ DO AND DIE: The Chittagong Uprising: 1930-34, Manini Chatterjee, Page 84, 1999, Penguin Books, India\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ৯৬।\n↑ DO AND DIE: The Chittagong Uprising: 1930-34, Manini Chatterjee, Page 94, 1999, Penguin Books, India\n↑ শতবর্ষের সন্ত বিপ্লবী বিনোদ বিহারী চৌধুরী, অলকা নন্দিতা, পৃ ৩৪, ২০১০, বাতিঘর, চট্টগ্রাম\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ১০৫।\n↑ THE CHITTAGONG REVOLT 1930-34, Dr. Suniti Bhushan Qanungo, Appendix IV, 1994, Kanungopara, Chittagong\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ১১০।\n↑ ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪,পৃষ্ঠা ১৯৪-১৯৫।\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ৩২।\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ১৩৪।\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ১৫৪।\n↑ পাল, রুপময় (১৯৮৬)। সূর্য সেনের সোনালি স্বপ্ন। কলকাতা: দীপায়ন। পৃষ্ঠা ১৮৭। |সংগ্রহের-তারিখ= এর |ইউআরএল= প্রয়োজন (সাহায্য)\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ১৮৩।\n↑ DO AND DIE: The Chittagong Uprising: 1930-34, Manini Chatterjee, Page 210, 1999, Penguin Books, India\n↑ THE CHITTAGONG REVOLT 1930-34, Dr. Suniti Bhushan Qanungo, Page 78, 1994, Kanungopara, Chittagong\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ১৭১।\n↑ পাল, রুপময় (১৯৮৬)। সূর্য সেনের সোনালি স্বপ্ন। কলকাতা: দীপায়ন। পৃষ্ঠা ২১২। |সংগ্রহের-তারিখ= এর |ইউআরএল= প্রয়োজন (সাহায্য)\n↑ THE CHITTAGONG REVOLT 1930-34, Dr. Suniti Bhushan Qanungo, Page 80, 1994, Kanungopara, Chittagong\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ১৮৪।\n↑ DO AND DIE: The Chittagong Uprising: 1930-34, Manini Chatterjee, Page 239-240, 1999, Penguin Books, India\n↑ দৈনিক আনন্দবাজার, ১৮/২/১৯৩৩\n↑ DO AND DIE: The Chittagong Uprising: 1930-34, Manini Chatterjee, Page 238, 1999, Penguin Books, India\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ১৯০।\n↑ THE CHITTAGONG REVOLT 1930-34, Dr. Suniti Bhushan Qanungo, Page 81, 1994, Kanungopara, Chittagong\n↑ THE CHITTAGONG REVOLT 1930-34, Dr. Suniti Bhushan Qanungo, Page 82, 1994, Kanungopara, Chittagong\n↑ দৈনিক আনন্দবাজার, ১৫/৮/১৯৩৩\n↑ DO AND DIE: The Chittagong Uprising: 1930-34, Manini Chatterjee, Page 259, 1999, Penguin Books, India\n↑ পাল, রুপময় (১৯৮৬)। সূর্য সেনের সোনালি স্বপ্ন। কলকাতা: দীপায়ন। পৃষ্ঠা ২৪৬। |সংগ্রহের-তারিখ= এর |ইউআরএল= প্রয়োজন (সাহায্য)\n↑ THE CHITTAGONG REVOLT 1930-34, Dr. Suniti Bhushan Qanungo, Appendix X, 1994, Kanungopara, Chittagong\n↑ শতবর্ষের সন্ত বিপ্লবী বিনোদ বিহারী চৌধুরী, অলকা নন্দিতা, পৃ ৪৪, ২০১০, বাতিঘর, চট্টগ্রাম\n↑ পূর্ণেন্দু দস্তিদার (২০০৯)। স্বাধীনতা সংগ্রামে চট্টগ্রাম। ঢাকা: অনুপম প্রকাশনী। পৃষ্ঠা ২০০।\n↑ পাল, রুপময় (১৯৮৬)। সূর্য সেনের সোনালি স্বপ্ন। কলকাতা: দীপায়ন। পৃষ্ঠা ২৫০। |সংগ্রহের-তারিখ= এর |ইউআরএল= প্রয়োজন (সাহায্য)\n↑ DO AND DIE: The Chittagong Uprising: 1930-34, Manini Chatterjee, Page 261, 1999, Penguin Books, India\nউইকিমিডিয়া কমন্সে সূর্য সেন সংক্রান্ত মিডিয়া রয়েছে।\n'https://bn.wikipedia.org/w/index.php?title=সূর্য_সেন&oldid=5116824' থেকে আনীত\n২০শ শতাব্দীতে যুক্তরাজ্য দ্বারা মৃত্যুদণ্ড\nএ পৃষ্ঠায় শেষ পরিবর্তন হয়েছিল ০১:৪৪টার সময়, ১১ মে ২০২১ তারিখে।


বলিউডে পা রাখতে চলেছে আর এক স্টার কিড! খুব শীঘ্রই আসছে গোবিন্দার ছেলের ছবি - Humppy\nHome/Entertainment/বলিউডে পা রাখতে চলেছে আর এক স্টার কিড! খুব শীঘ্রই আসছে গোবিন্দার ছেলের ছবি\nবলিউডে পা রাখতে চলেছে আর এক স্টার কিড! খুব শীঘ্রই আসছে গোবিন্দার ছেলের ছবি\nস্টার বাবা-কাকাদের দৌলতে বলিউডে (Bollywood) পদার্পণের ঘটনা এই প্রথম নয়। বলতে গেলে বলিউড এখন ছেয়ে গেছে স্টার কিডে (Star Kid)। রণবীর কাপুর থেকে আলিয়া ভাট হোক বা বরুণ ধাওয়ান, অনন্য পান্ডে এরা সবাই একের পর এক সিনেমার অফার পাচ্ছেন। আর বহিরাগতরা যেন ক্রমশ হারিয়ে যাচ্ছেন নেপটিজমের (Nepotism) ভিড়ে।\nএরই মধ্যে খবর, বলিউডে পা আত্মপ্রকাশ করতে চলেছেন আর এক স্টার কিড। নব্বই দশকের সুপারহিট হিরো গোবিন্দার (Govinda) ছেলে যশবর্ধন (Yashvardhan Ahuja) পা রাখতে চলেছেন বলিউডে। আপাতত এই নিয়েই এখন ব্যস্ত গোবিন্দা (Govinda) ও সুনীতা আহুজা (Sunita Ahuja)। নিতান্তই গুঞ্জন নয় এই খবর, কারণ সুনীতা নিজেও এই বিষয় মুখ খুলেছেন এক সাক্ষাৎকারে।\nসুনীতার কথায়, অনেক আগেই ঠিক হয়ে গিয়েছিল যে গোবিন্দা ও তাঁর ছেলে বলিউডে আসবেন। কিন্তু লকডাউনজনিত কারণে তা পিছিয়ে যায়। তবে ফাইনালি এবার তা সম্বভবপর হবে। খুব শীঘ্রই আর এক নেপোকিড পাবেন দর্শকরা!\nগোবিন্দ ও সুনীতা খোঁজ চালাচ্ছেন ভালো পরিচালক এবং প্রযোজনা সংস্থার। এরই সঙ্গে গল্পও ভালো হওয়া চায়। ছেলের প্রথম ছবি হিট হতেই হবে, এমনটাই প্রত্যাশা তাঁদের। সুনীতা বলেন, তাঁদের ছেলে এখন শরীরচর্চা নিয়ে ব্যস্ত। নাচ ও অভিনয়ও শিখেছে যশবর্ধন (Yashvardhan Ahuja)। খুব শীঘ্রই সিনেমা জগতে পা রাখবে গোবিন্দার ছেলে।\nBollywood Bollywood actor Bollywood Gossip Govinda Govinda Ahuja Nepotism Star Kid Sunita Ahuja Yashvardhan Ahuja গোবিন্দ যশবর্ধন আহুজা সুনীতা আহুজা\nবহু প্রতিভার অধিকারী, শুধু গান নয় অসাধারণ পিয়ানো বাজাতে পারেন বঙ্গতনয়া Arunita, দেখুন ভাইরাল ভিডিও


১নং খট্টেশ্বর রাণীনগর ইউনিয়ন পরিষদ আসন্ন নির্বাচনকে ঘিরে তরুণ ও নতুন মুখের হিড়িক – সোনার দেশ\nআপডেট: সেপ্টেম্বর ২৪, ২০২১, ৬:০১ অপরাহ্ণ\nদেশে ইউনিয়ন পরিষদ নির্বাচনের ডামাডোল বাজতে শুরু করেছে। তারই ধারাবাহিকতায় আসন্ন ইউনিয়ন পরিষদ নির্বাচনকে সামনে রেখে নওগাঁর রাণীনগর উপজেলায় শুরু হয়েছে আগাম নির্বাচনী প্রচার কাজ। ধীরে ধীরে চাঙ্গা হয়ে উঠছে নির্বাচনী এলাকাগুলো। অনেক মনোনয়ন প্রত্যাশী প্রার্থীরা সাধারণ মানুষ ও দলের কর্তাব্যক্তিদের দৃষ্টি আকর্ষণের লক্ষ্যে নির্বাচনী এলাকার বিভিন্ন মোড়, রাস্তা ও জনমুখর স্থানগুলো রঙিন শুভেচ্ছা-পোস্টারে ছেঁয়ে ফেলেছে। আবার অনেকেই করোনা ভাইরাসকে কাজে লাগিয়ে শুরু করেছে আগাম গণসংযোগের কাজ।\nএক সময় জেলার রাণীনগর ও আত্রাই উপজেলা রক্তাক্ত জনপদ হিসেবে পরিচিত ছিলো। কিন্তু বর্তমান সরকার ক্ষমতা গ্রহণের পর এই অঞ্চলে শান্তির সুবাতাস ফিরে এসেছে। রাণীনগর উপজেলা ৮টি ইউনিয়ন পরিষদ নিয়ে গঠিত। এরমধ্যে ১নং খট্টেশ্বর রাণীনগর ইউনিয়ন পরিষদ হচ্ছে ঐতিহ্যবাহী ইউনিয়ন পরিষদ। এই ইউনিয়ন পরিষদ ১৩টি গ্রাম নিয়ে গঠিত। মোট ভোটার হচ্ছে ১৯হাজার ৯শত ৬৪জন। এর মধ্যে পুরুষ ভোটার ৯হাজার ৮শত ৯২জন এবং নারী ভোটার ১০ হাজার ৭২জন। নওগাঁ-৬ (আত্রাই-রাণীনগর) আসনের সংসদ সদস্য আলহাজ্ব মো. আনোয়ার হোসেন হেলাল ২০০৩ সালে এই ইউনিয়নের চেয়ারম্যান নির্বাচিত হয়েছিলেন।\nআসন্ন নির্বাচনকে ঘিরে ঐতিহ্যবাহী এই ইউনিয়ন পরিষদের চেয়ারম্যান পদে আওয়ামী পরিবারের বেশ কিছু তরুণ ও শিক্ষিত যুবকের মনোনয়ন প্রত্যাশী প্রার্থী হিসেবে নাম শোনা যাচ্ছে। মনোনয়ন প্রত্যাশীদের মধ্যে উপজেলা যুবলীগের সাংগঠনিক সম্পাদক ও উপজেলা ক্রীড়া সংস্থার সাধারণ সম্পাদক জাকির হোসেন জয়ের নাম জোরেসোরে শোনা যাচ্ছে। দীর্ঘদিন রাজনৈতিক প্রতিহিংসার শিকার হওয়া জাকিরের সকল মহলে বেশ ভালো গ্রহণযোগ্যতার সৃষ্টি হয়েছে। বিশেষ করে গ্রাম পর্যায়ে যুবক ও তরুণদের মাঝে জাকিরের বেশ কদর রয়েছে।\nএই বিষয়ে জাকির বলেন আমার বাবা এই ইউনিয়নের একজন সদস্য ছিলেন। তখন বাবার কাছে দেখেছি কিভাবে সমাজের গরিব ও অসহায় মানুষের জন্য ভালো কাজ করতে হয়। আগামীতে যুবক ও তরুণদের নিয়ে এই ইউনিয়নের প্রতিটি মানুষের মাঝে জননেত্রী শেখ হাসিনার উন্নয়নের ধারাকে সঠিক ভাবে পৌছে দিতে কাজ করতে চাই। তাই আসন্ন ইউপি নির্বাচনে দল যদি তৃণমূলের জনমত যাচাই করে আমাকে নৌকা প্রতিক দেন তাহলে আমি বিপুল ভোটে বিজয়ী হবো ইনশাল্লাহ।\nপ্রচার কাজে মাঠে রয়েছেন আরেক তরুণ মুখ উপজেলা ছাত্রলীগের সাবেক সাংগঠনিক সম্পাদক জামিনুল ইসলাম জনি। তিনি বলেন, আওয়ামী পরিবারে আমার জন্ম। এই রাজনীতি করতে গিয়ে আমার ছোট চাচাকে তৎকালীন সময়ে প্রকাশ্যে দিবালোকে সর্বহারারা জবাই করে হত্যা করেছে। বর্তমানে চারদিকে তারুণ্যের জয়গান। বর্তমান প্রজন্মই দেশের চালিকা শক্তি। সেই ধারাবাহিকতার অংশ হিসেবে এই পরিষদের চেয়ারম্যান নির্বাচিত হয়ে তৃণমূল পর্যায়ে মানুষের জন্য কাজ করতে চাই।\nমনোনয়ন প্রত্যাশী চন্দনা সারমিন রুমকি বলেন আমার স্বামী গোলাম মোস্তফা ১৯৯১ সাল থেকে মৃত্যুর আগ পর্যন্ত যুবলীগের দায়িত্ব পালন করেছে। এই ইউনিয়নে ২০১২ ও ২০১৬ সালের নির্বাচনে আমার স্বামী চেয়ারম্যান প্রার্থী হিসেবে নির্বাচন করেছিলেন। কিন্তু প্রতিপক্ষ তাকে রাজনৈতিক ভাবে বিজয়ী হতে দেয়নি। তাই দল যদি আমাকে সুযোগ দেয় তাহলে আমি চেয়ারম্যান নির্বাচিত হয়ে আমার স্বামীর রেখে যাওয়া স্বপ্নকে বাস্তবায়ন করতে চাই।\nভারপ্রাপ্ত চেয়ারম্যান আহসান হাবীব স্বপন বলেন আমি সদস্য থেকে আজ চেয়ারম্যানের দায়িত্ব পালন করছি। যদি দল আমাকে মনোনয়ন দেয় তাহলে নির্বাচনে অংশ নিবো তা না হলে দল যাকে মনোনয়ন দিবে তার পক্ষেই কাজ করবো।\nউপজেলা বিএনপির আহŸায়ক রোকনুজ্জামান খাঁন রুকু বলেন, কেন্দ্রীয় সিদ্ধান্তের উপর নির্ভর করছে নির্বাচনে অংশগ্রহণের বিষয়টি। যদি দল সিদ্ধান্ত নেয় যে বিএনপি ইউপি নির্বাচনে অংশগ্রহণ করবে তাহলে আমরা প্রার্থীর তালিকা পাঠাবো। সেক্ষেত্রে কেন্দ্র যাকে মনোনয়ন দিবে আমরা তার হয়েই কাজ করবো।\nউপজেলা আওয়ামীলীগের সভাপতি ও নওগাঁ-৬ (আত্রাই-রাণীনগর) আসনের সাংসদ আলহাজ্ব মো. আনোয়ার হোসেন হেলাল বলেন তৃণমূলের জরিপের ভিত্তিতে আমরা তালিকা পাঠাবো। পরবর্তিতে দল যাকে চূড়ান্ত মনোনয়ন দিবে আমরা তার হয়েই কাজ করবো।


দ্য হেইটফুল এইট: ৭০ মিমি এবং অন্যান্য – দারাশিকো'র ব্লগ\nকিল বিল-খ্যাত কুয়েন্টিন টারান্টিনোর অষ্টম চলচ্চিত্র দ্য হেইটফুল এইট মুক্তি পেয়েছিল ২০১৫ সালের ২৫ ডিসেম্বর তারিখে। কুয়েন্টিন টারান্টিনোর ছবি – আলোচনায় থাকার জন্য এই একটি কারণই যথেষ্ঠ ছিল। কিন্তু সেই আলোচনাকে তুঙ্গে তুলে দিয়েছিল যে বিষয়টি তা হল – সিনেমাটি নির্মিত হয়েছে ৭০ মিলিমিটার (৭০ মিমি) ফিল্ম ফরম্যাটে। মুক্তির এক বছর পরে এসে ডিজিটাল ফরম্যাটে সেই ছবি দেখার পর ৭০ মিমি-র মাজেজা বোঝার কোন উপায়ই নেই বলা যায়। যেহেতু, ১৬ মিমি, ৩৫ মিমি কিংবা আসপেক্ট রেশিও সম্পর্কে যৎসামান্য জ্ঞান ছিল, তাই ৭০ মিমি-র মহাত্ম্য বোঝার জন্য কিছু পড়াশোনা করতে হল। দারাশিকো’র ব্লগের পাঠকদের সাথে সদ্য আহরিত জ্ঞান ভাগ করার চেষ্টা করা যায়।\n২০১৫ সালে এসে ৭০ মিমি ফিল্ম ফরম্যাটে ফিল্ম বানানোর উদ্যোগটাই একটা পাগলামী, কারণ এই ফরম্যাটে সিনেমা নির্মান বন্ধ হয়ে গিয়েছে প্রায় চল্লিশ বছর আগে। ৬০ এবং ৭০ দশকের বহু ফিল্ম ৭০ মিমি-তে নির্মিত। কিছু বিখ্যাত চলচ্চিত্রের নাম উল্লেখ করা যায় – বেন হুর (১৯৫৯), দ্য লরেন্স অব এরাবিয়া (১৯৬২), ক্লিওপেট্রা (১৯৬৩) এবং জন ফোর্ডের শায়ান অটম (১৯৬৪)। বলে রাখা ভালো, ৭০ মিমি-তে সিনেমা নির্মান বন্ধ হয়ে যাওয়ার অর্থ পুরোপুরি বন্ধ হয়ে যাওয়া নয়, এরও পরে কেউ কেউ ৭০ মিমি-তে চলচ্চিত্র নির্মান করেছেন, তা টারান্টিনোর মতই – সিনেমার প্রতি প্যাশন থেকে। যেমন ১৯৯২ সালের ডকিউমেন্টারি ফিল্ম ‘বারাকা’। এর প্রত্যেকটি দৃশ্য বাঁধাই করে রাখার মত চমৎকার।\nফিল্ম বা ডিজিটাল যে ফরম্যাটেই নির্মান করা হোক না কেন – আসপেক্ট রেশিও (Aspect Ratio) একটি গুরুত্বপূর্ণ বিষয়। ফ্রেমের দৈর্ঘ্যের তুলনায় প্রস্থ কতটুকু – এর উপর ভিত্তি করে বিভিন্ন রকম আসপেক্ট রেশিও রয়েছে। বর্তমান সময়ে ১.৮৫:১ – এই রেশিওতে বেশি নির্মান করা হয়। আমরা সিনেমাস্কোপ বলতে যা শুনি তা মূলত এই আসপেক্ট রেশিও-রই একটি রূপ। সিনেমাস্কোপে রেশিও হয় ২.৩৫:১। আর ৭০ মিমি-তে এসে এই আসপেক্ট রেশিও হয় ২.৭৬:১। এতে লাভ হয় – অনেক বড় ফ্রেম নিয়ে কাজ করা যায়। ল্যান্ডস্কেপ এর চিত্রায়নেও এই রেশিও অনেক বড় সহায়তা করে।\nদ্য হেইটফুল এইট ছবির প্রধান তিন চরিত্র\nদ্য হেইটফুল এইট চলচ্চিত্রের একটি গুরুত্বপূর্ণ অংশই একরুমের একটি ঘরে চিত্রায়িত হয়েছে। একটি রুমে আটজন লোক লোক উপস্থিত। এদের মধ্যে একমাত্র নারীটি একজন ওয়ান্টেড – ডেড অর এলাইভ আসামী, যার মূল্য দশ হাজার ডলার। বাহিরে তুষার ঝড়। বিভিন্ন ঘটনার কারণে টারান্টিনোর বিখ্যাত ‘প্রেশার কুকার’ টেনশন তৈরী হচ্ছে এই কামরায়। এই টেনশন তৈরীতে কারিগরি দিক থেকে সাহায্য করেছে ৭০ মিমি ফিল্ম ফরম্যাট। ্‌আসপেক্ট রেশিও আর ডিটেল – দুটোই কামরার টেনশনকে দর্শকের মাঝে পৌছে দিতে সহায়তা করেছে। ৭০ মিমি নিয়ে অল্প কথায় ছবিসহ বোঝার জন্য একটি পোস্ট রেকমেন্ড করলাম।\nসব মিলিয়ে দ্য হেইটফুল এইট অবশ্যই একটি দুর্দান্ত এবং উপভোগ্য সিনেমা। তবে টারান্টিনোর অন্যান্য চলচ্চিত্রগুলোর বিবেচনায় কোন অবস্থানে থাকবে সেটা ব্যক্তিভেদে ভিন্ন হবে। আমার তালিকায় ইনগ্লোরিয়াস বাস্টার্ডস এক নাম্বারে, অর্থ্যাৎ হেইটফুল এইট একে ছাড়িয়ে যেতে পারে নি। তা সত্ত্বেও – দ্য হেইটফুল এইট একটি অসাধারণ সিনেমা।\nTaggedওয়েস্টার্ণ সিনেমাকুয়েন্টিন টারান্টিনো Quentin Tarantinoদ্য হেইটফুল এইট The Hateful Eight\nPrevious Article সর্বাধিক সিনেমার পরিচালক!\nNext Article ডুব নিষিদ্ধ/স্থগিত বিতর্কঃ প্রকৃত ঘটনা কি?\n2 Comments on “দ্য হেইটফুল এইট: ৭০ মিমি এবং অন্যান্য”\nধন্যবাদ তৌফিক হাসান 🙂


সংবিধানে যার অস্তিত্ব নেই : আদিবাসী রাষ্ট্রের স্বার্থবিরোধী প্রচারণা - The Santal Resources Page\nHome / Uncategories / সংবিধানে যার অস্তিত্ব নেই : আদিবাসী রাষ্ট্রের স্বার্থবিরোধী প্রচারণা\nসম্প্রতি সন্তু লারমা বলেছেন, পার্বত্য চট্টগ্রাম চুক্তি বাস্তবায়ন না করে সরকার চুক্তিবিরোধীদের উৎসাহিত করছে। অন্যদিকে জাতীয় মানবাধিকার কমিশনের চেয়ারম্যান প্রফেসর ড. মিজানুর রহমান ৩১ জুলাই এক সেমিনারে চুক্তি সম্পাদনে প্রধানমন্ত্রী শেখ হাসিনার প্রশংসা করলেও চুক্তি বাস্তবায়নে সরকার ব্যর্থ বলে অভিমত প্রকাশ করেছেন। তিনি ‘আদিবাসী’ শব্দটির পক্ষে তাঁর যুক্তি উপস্থাপন করেছেন। এই উভয় ব্যক্তি পার্বত্য শান্তি চুক্তির সাফল্যের (ইতোমধ্যে অর্জিত) কোনো দিকই তুলে ধরেননি। উপরন্তু সংবিধানের বিরুদ্ধে তাঁদের মতামত ব্যক্ত করেছেন। বাংলাদেশ সংবিধানের ২৩ (ক) অনুচ্ছেদে বর্ণিত দেশের ‘উপজাতি, ক্ষুদ্র জাতিসত্তা, নৃ-গোষ্ঠী ও সম্প্রদায়’-এর জন্য সরকারি, আধাসরকারি ও স্বায়ত্তশাসিত প্রতিষ্ঠানে চাকরির ক্ষেত্রে এবং বিভিন্ন শিক্ষাপ্রতিষ্ঠানে ভর্তির জন্য কোটা সুবিধা রয়েছে। এসব সুবিধাভোগী গত বছর ‘আদিবাসী ফোরাম’ নামের সংগঠন থেকে ৯ আগস্ট ‘বিশ্ব আদিবাসী দিবস’ পালনের জন্য সরকারের কাছে দাবি জানিয়েছিল। পক্ষান্তরে সংবিধানের পঞ্চদশ সংশোধনীতে আদিবাসী শব্দটি না থাকায় বিভিন্ন জেলা প্রশাসকের কাছে স্থানীয় সরকার, পল্লী উন্নয়ন ও সমবায় মন্ত্রণালয় থেকে পাঠানো চিঠিতে বিশ্ব আদিবাসী দিবস উদযাপনে সরকারের কোনো পর্যায়ের কর্মকর্তাদের সম্পৃক্ত না হওয়ার নির্দেশনা দেওয়া হয়েছিল। সংবিধানের উপজাতি, ক্ষুদ্র জাতিসত্তা, নৃ-গোষ্ঠী ও সম্প্রদায় শব্দগুলোর পরিবর্তে আদিবাসী ফোরামের দাবি এখানে ‘আদিবাসী জাতিসমূহ’ সংযুক্ত করা হোক। বর্তমান সরকারের প্রধানমন্ত্রী শেখ হাসিনা ১৯৯৭ সালে পার্বত্য চট্টগ্রাম চুক্তি স্বাক্ষর করেছেন এবং তা বাস্তবায়নে সচেষ্ট। অথচ পার্বত্য চট্টগ্রাম আঞ্চলিক পরিষদের চেয়ারম্যান ও বাংলাদেশ আদিবাসী ফোরামের সভাপতি জ্যোতিরিন্দ্র বোধিপ্রিয় (সন্তু) লারমা গত বছরের মতো এবারও নানা বক্তব্য ও মন্তব্যে অসহযোগিতার মনোভাব প্রকাশ করে আসছেন। সন্তু লারমা সম্ভবত আইএলও কনভেনশন-১০৭ এর অনুচ্ছেদ ১-এর উপ-অনুচ্ছেদ ১ (খ) বর্ণিত ‘আদিবাসী’ সংজ্ঞাটি মনোযোগ সহকারে পাঠ করেননি। সেখানে বলা হয়েছে- ‘স্বাধীন দেশসমূহের আদিবাসী এবং ট্রাইবাল জনগোষ্ঠীর সদস্যদের ক্ষেত্রে রাজ্য বিজয় কিংবা উপনিবেশ স্থাপনকালে এই দেশে কিংবা যে ভৌগোলিক ভূখ-ে দেশটি অবস্থিত সেখানে বসবাসকারী আদিবাসীদের উত্তরাধিকারী হওয়ার পরিপ্রেক্ষিতে ‘আদিবাসী’ বলে পরিগণিত এবং যারা, তাদের আইনসংগত মর্যাদা নির্বিশেষ নিজেদের জাতীয় আচার ও কৃষ্টির পরিবর্তে ঐ সময়কার সামাজিক, অর্থনৈতিক ও সাংস্কৃতিক আচার ব্যবহারের সাথে সামঞ্জস্যপূর্ণ জীবনযাপন করে।’ অন্যদিকে ‘উপজাতি’ সম্পর্কে আইএলও কনভেনশন-১০৭ এর অনুচ্ছেদ ১ এর উপঅনুচ্ছেদ ১ (ক) অংশে বলা হয়েছে- ‘স্বাধীন দেশসমূহের আদিবাসী এবং ট্রাইবাল জনগোষ্ঠীর সদস্যদের বেলায়, যাদের সামাজিক ও অর্থনৈতিক অবস্থা জাতীয় জনসমষ্টির অন্যান্য অংশের চেয়ে কম অগ্রসর এবং যাদের মর্যাদা সম্পূর্ণ কিংবা আংশিকভাবে তাদের নিজস্ব প্রথা কিংবা রীতি-নীতি অথবা বিশেষ আইন বা প্রবিধান দ্বারা নিয়ন্ত্রিত হয়।’ অর্থাৎ ‘আদিবাসী’ হলো ‘সান অব দি সয়েল’। আর ‘উপজাতি’ হলো প্রধান জাতির অন্তর্ভুক্ত ক্ষুদ্র জাতি।\nআদিবাসী জাতিগোষ্ঠীর অধিকারবিষয়ক জাতিসংঘ ঘোষণাপত্র ২০০৭ অনুসারে তাদের ৪৬টি অধিকারের কথা লিপিবদ্ধ হয়েছে। এই ঘোষণাপত্রে আদিবাসী জাতিগোষ্ঠীর সংজ্ঞা নির্ধারিত হয়নি বা সুস্পষ্টভাবে সংজ্ঞায়িত হয়নি। তাছাড়া ঘোষণাপত্রের ওপর সব সদস্য রাষ্ট্রের মধ্যে সর্বসম্মত সমর্থন নেই। এ কারণে বাংলাদেশ আদিবাসী জাতিগোষ্ঠীর অধিকারবিষয়ক ঘোষণাপত্রের ওপর ভোট গ্রহণের সময় তারা ভোটদানে বিরত ছিল। তবে যেকোনো অনগ্রসর জাতিগোষ্ঠীর অধিকারের প্রতি সমর্থন রয়েছে সরকারের। সংবিধান অনুসারে সরকারপ্রধান মানবাধিকার চুক্তির প্রতি অনুগত এবং উপজাতিদের অধিকার সমর্থন করে আসছে। উল্লেখ্য, ‘আদিবাসী’ শব্দটি সংবিধানে সংযোজিত হলে ২০০৭ সালের ‘আদিবাসী জাতিগোষ্ঠীর অধিকারবিষয়ক জাতিসংঘ ঘোষণাপত্র’ মেনে নিতে হবে; যা হবে বাংলাদেশের জন্য আত্মঘাতী। কারণ ঘোষণাপত্রের অনুচ্ছেদ-৪-এ আছে : আদিবাসী জাতিগোষ্ঠীর আত্মনিয়ন্ত্রণাধিকার চর্চার বেলায়, তাদের অভ্যন্তরীণ ও স্থানীয় বিষয়ের ক্ষেত্রে স্বায়ত্তশাসন এবং স্বশাসিত সরকারের অধিকার রয়েছে ও তাদের স্বশাসনের কার্যাবলির জন্য অর্থায়নের পন্থা এবং উৎসের ক্ষেত্রেও অনুরূপ অধিকার রয়েছে।’ অর্থাৎ ঘোষণাপত্রে স্বাক্ষর করলে ও পার্বত্য অঞ্চলে স্বায়ত্তশাসন প্রতিষ্ঠিত হলে তাদের অনুমতি ছাড়া বাংলাদেশ সরকার খাগড়াছড়ির গ্যাস উত্তোলন করে অন্য জেলায় আনতে পারত না। কারণ সেখানকার স্বশাসিত আদিবাসী শাসক নিজেদের অর্থায়নের উৎস হিসেবে সেই খনিজ, বনজ ও অন্যান্য সম্পদ নিজেদের বলে চিন্তা করত। আবার অনুচ্ছেদ-৩৬-এ আছে, ‘আদিবাসী জাতিগোষ্ঠীর, বিশেষত যারা আন্তর্জাতিক সীমানা দ্বারা বিভক্ত হয়েছে, তাদের অন্য প্রান্তের নিজস্ব জনগোষ্ঠীর সঙ্গে আধ্যাত্মিক, সাংস্কৃতিক, রাজনৈতিক, অর্থনৈতিক, সামাজিক কার্যক্রমসহ যোগাযোগ সম্পর্ক ও সহযোগিতা বজায় রাখার ও উন্নয়নের অধিকার রয়েছে।’ রাষ্ট্র এই অধিকার কার্যকর সহযোগিতা প্রদান ও বাস্তবায়ন নিশ্চিত করবে। ঘোষণাপত্রের এই নির্দেশ কোনো সরকারই মেনে নিতে পারবে না। কারণ পার্শ্ববর্তী রাষ্ট্রের সঙ্গে রাজনৈতিক কার্যক্রম অত্যন্ত ঝুঁকিপূর্ণ হিসেবে বিবেচিত হবে। তাছাড়া বাংলাদেশে পার্বত্য অঞ্চলের সীমান্তবর্তী এলাকায় জঙ্গি তৎপরতা বৃদ্ধি পাবে; যা ক্রমেই সরকারের মাথাব্যথার কারণ হয়ে জাতীয় উন্নয়ন ব্যাহত করবে। জাতিসংঘের এই ঘোষণাপত্রের শেষ অনুচ্ছেদ-৪৬-এ সবার মানবাধিকার ও মৌলিক স্বাধীনতার প্রতি সম্মান দেখানোর কথা বলা হয়েছে এবং এই কাজটি বর্তমান মহাজোট সরকার সংবিধান সংশোধনের মাধ্যমে সম্পন্ন করেছে। এর আগে ‘পার্বত্য শান্তিচুক্তি’ অনুসারে ন্যায়বিচার, গণতন্ত্র, মানবাধিকারের প্রতি সম্মান প্রদর্শন, সমতা, বৈষম্যহীনতা, সুশাসন এবং সরল বিশ্বাসের মূলনীতি অনুসরণ করা হয়েছে।\nজাতিসংঘের ঘোষণাপত্রের একাধিক অনুচ্ছেদ অনুসারে আদিবাসীদের কোনো অধিকার চর্চার ক্ষেত্রে বৈষম্য করা যাবে না। এক্ষেত্রে শিক্ষা, চাকরি ও অন্যান্য বিষয়ে বাঙালিদের মতো তাদেরও সমান সুযোগ দিতে বাধ্য থাকবে রাষ্ট্র। এর আরেক ধরনের ব্যাখ্যা দেওয়া যেতে পারে, উপজাতিদের ‘আদিবাসী’ হিসেবে চিহ্নিত করলে কোটা সুবিধা বাতিল অনিবার্য হয়ে পড়বে। ফলে তাদের প্রতিযোগিতায় টিকে থাকতে হবে। সেক্ষেত্রে বাঙালি-উপজাতি সম্পর্কের মধ্যে বিরূপ ধারণা জন্ম নিতে পারে। মনে রাখা দরকার, এই ঘোষণাপত্রের বিপক্ষে ভোট দিয়েছিল অস্ট্রেলিয়া, কানাডা, নিউজিল্যান্ড ও মার্কিন যুক্তরাষ্ট্র। এসব দেশে বিপুলসংখ্যক নৃতাত্ত্বিক জাতিগোষ্ঠীর বসতি রয়েছে। বাংলাদেশের সঙ্গে ভোটদানে বিরত ছিল রাশিয়া, ভুটান, নাইজেরিয়া, কেনিয়া, ইউক্রেন, কলম্বিয়াসহ অনেক দেশ। অনুপস্থিত ছিল আরো অনেক উন্নত দেশ। উল্লেখ্য, ভারতে বসবাসকারী একই সম্প্রদায়ভুক্ত উপজাতিদের সেখানকার সংবিধানে ‘আদিবাসী’ হিসেবে সম্বোধন করা হয়নি। বলা হয়েছে- ঝপযবফঁষবফ ঈধংঃব ধহফ ঝপযবফঁষবফ ঞৎরনবং। সংবিধানে আসাম, মেঘালয়, ত্রিপুরা এবং মিজোরামকে উপজাতি অধ্যুষিত রাষ্ট্র হিসেবে উল্লেখ করা হয়েছে। তাদের সংবিধানের অনুচ্ছেদ ২৯(১)(২), ৩০(১)(১এ), ৪৬, ২৪৪(১) ২৪৪এ(১), ৩৩২(১), ৩৩৫, পঞ্চম অধ্যায়, পার্ট বি, অনুচ্ছেদ-৪ এবং ষষ্ঠ অধ্যায়ের অনুচ্ছেদ-১-এর অংশগুলোর প্রতি দৃষ্টি আকর্ষণ করছি।\nজাতির জনক বঙ্গবন্ধু শেখ মুজিবুর রহমান বাংলাদেশের ক্ষুদ্র জাতিগোষ্ঠী তথা উপজাতিগুলোর উন্নয়নে অঙ্গীকারবদ্ধ হয়ে ১৯৭২ সালের ২২ জুন আন্তর্জাতিক শ্রম সংস্থা (ওখঙ) প্রণীত ‘ইন্ডিজেনাস অ্যান্ড ট্রাইবাল পপুলেশনস কনভেনশন, ১৯৫৭’ (কনভেনশন নম্বর ১০৭)-এ অনুস্বাক্ষর করেন। বিশ্বের বিভিন্ন দেশের নৃতাত্ত্বিক জাতিগোষ্ঠী এবং ট্রাইবাল জাতিগোষ্ঠীর আত্মপরিচয়সহ তাদের সামাজিক, অর্থনৈতিক ও সাংস্কৃতিক অধিকার রক্ষার জন্য জাতিসংঘের এই সংস্থাটি আবার সংশোধিত ‘ইন্ডিজেনাস অ্যান্ড ট্রাইবাল পপুলেশনস কনভেনশন ১৯৮৯’ (কনভেনশন নম্বর ১৬৯) গ্রহণ করে। এ দুটি গুরুত্বপূর্ণ আইনি দলিল জাতীয় পর্যায়ে উপজাতিদের অধিকারকে প্রতিষ্ঠা ও কার্যকর করার জন্য প্রয়োজনীয়। এখানে ট্রাইবাল বা সেমি-ট্রাইবাল বলতে ওই গোষ্ঠী ও ব্যক্তিদের বোঝানো হয়েছে, যারা তাদের ট্রাইবাল বৈশিষ্ট্য হারানোর প্রক্রিয়ায় রয়েছে এবং এখনো জাতীয় জনসমষ্টির সঙ্গে একীভূত হয়নি। বঙ্গবন্ধুর অনুসৃত পথে অগ্রসর হয়ে বর্তমান সরকার পার্বত্য শান্তিচুক্তির মাধ্যমে পাহাড়ি অধিবাসীদের আর্থ-সামাজিক অবস্থার উন্নয়নে পদক্ষেপ গ্রহণ করেছে।\nমূলত বাংলাদেশের বর্তমান সংবিধানে ‘আদিবাসী’ শব্দটি না থাকায় দেশ-বিদেশে ষড়যন্ত্র শুরু হয়েছে। অবশ্য এ ধরনের অপতৎপরতার ইতিহাস অনেক দীর্ঘ। চাকমা সার্কেল চিফ ব্যারিস্টার দেবাশীষ রায় নিজে উস্কানি দিয়ে ২০০৪-০৫ সালের মধ্যে উপজাতি-বাঙালি বিরোধের সূচনা করেন। তাঁর বাবা ত্রিদিব রায় পশ্চিম পাকিস্তানের মন্ত্রী ছিলেন এবং একাত্তরের মুক্তিযুদ্ধের সময় আমাদের স্বাধীনতার বিরুদ্ধে অবস্থান নেন। ১৯৬৬ সালে কাপ্তাই বাঁধ তৈরি করার অনুমতি ও সহায়তা দেন পাকিস্তান সরকারকে। এর ফলে তাঁর নিজের রাজবাড়িই পানিতে তলিয়ে যায়। তাঁর ছেলে রাজা দেবাশীষ রায় ‘আদিবাসী’ ইস্যু নিয়ে প্রথম বিতর্কের সৃষ্টি করেন। ১৯৯৭ সালে শান্তিচুক্তির খসড়া প্রণয়নকালে রাজা নিজে উপস্থিত থেকেও চুক্তিতে ব্যবহৃত ‘উপজাতি’ শব্দ সম্পর্কে আপত্তি জানাননি। বিএনপি-জামায়াত জোট আমলে এই রাজার ভূমিকা হয়ে ওঠে বিতর্কিত। ২০০৭-০৮ সালে তিনি বিশেষ উপদেষ্টা হিসেবে দায়িত্ব পালনের সময় উপজাতিদের বিভিন্ন অযৌক্তিক দাবিদাওয়া পূরণে সচেষ্ট ছিলেন। চাকমা জাতীয়তাবাদে বিশ্বাসী এই ব্যক্তির ইন্ধনে বিদেশি গণমাধ্যমে দেশের উপজাতি সম্পর্কে সরকারের নেতিবাচক মনোভাব ফলাও করে প্রচার করা হচ্ছে; যা একেবারেই অসত্য। ২০১১ সালের ১২ এপ্রিল চ্যানেল আইয়ে প্রচারিত অনুষ্ঠানে বান্দরবানের বর্ষীয়ান বোমাং রাজা অংশু প্রু চৌধুরী বলেছিলেন, ডব ধৎব হবরঃযবৎ ওহফরমবহড়ঁং হড়ৎ ঞৎরনধষ. তাঁর এ কথার পক্ষে তিনি যুক্তি দেখান। তারা এ দেশেরই জনগণ। পার্বত্য অঞ্চলে পুরো বাংলাদেশের জনগণের মাত্র ০.৫ শতাংশ উপজাতির বাস। এই উপজাতিরা দেশের এক-দশমাংশ ভূখ-ের অধিকারী। মহাজোট সরকার ক্ষমতায় আসার পর পার্বত্য চট্টগ্রাম উন্নয়ন বোর্ডের চেয়ারম্যান নিয়োগ করা হয়েছে। ভূমি কমিশন গঠন ও ক্ষুদ্র নৃ-গোষ্ঠী সাংস্কৃতিক প্রতিষ্ঠান বিল ২০১০ জাতীয় সংসদে গৃহীত হয়েছে। দেশের অখ-তা রক্ষার জন্য উপজাতি, ক্ষুদ্র জাতিসত্তা, নৃ-গোষ্ঠী ও সম্প্রদায়ের ধারণা সবাই মেনে নেবে বলেই আমাদের বিশ্বাস। কোনো স্বার্থান্বেষী মহলের প্ররোচনায় পার্বত্য এলাকা থেকে বাঙালিদের উচ্ছেদের ষড়যন্ত্র হবে মর্মান্তিক। পার্বত্য শান্তিচুক্তি বাস্তবায়নের জন্য সবার ঐকান্তিক ইচ্ছাই গুরুত্বপূর্ণ। কেবল সরকারকে দোষারোপ করে নিজেদের দায় এড়াতে পারবেন না উপজাতি সন্তু লারমা ও তাঁর সমর্থকরা।\nলেখক : সহযোগী অধ্যাপক, বাংলা বিভাগ, চট্টগ্রাম বিশ্ববিদ্যালয়\nসংবিধানে যার অস্তিত্ব নেই : আদিবাসী রাষ্ট্রের স্বার্থবিরোধী প্রচারণা Reviewed by Tudu Marandy and all on 10:00 PM Rating: 5


দ. এশিয়ায় প্রান্তিক মানুষকে সুরক্ষা দিতে হবে: অ্যামনেস্টি ইন্টারন্যাশনাল – Jonojibon 24/7 Online\nদ. এশিয়ায় প্রান্তিক মানুষকে সুরক্ষা দিতে হবে: অ্যামনেস্টি ইন্টারন্যাশনাল\nঅ্যামনেস্টি ইন্টারন্যাশনাল করোনাভাইরাসের মহামারী থেকে প্রান্তিক ও ঝুঁকিপূর্ণ মানুষকে রক্ষায় জোরালো পদক্ষেপ নিতে দক্ষিণ এশিয়ার দেশগুলোর প্রতি আহ্বান জানিয়েছে। বুধবার এক বিবৃতিতে মানবাধিকার সংস্থাটি এ অঞ্চলের দিনমজুর, বাস্তুচ্যুত, স্বাস্থ্যকর্মী ও কারাবন্দিদের সুরক্ষার ওপর জোর দেয়। লকডাউন বা কারফিউ আরোপ করে ভাইরাসটির বিস্তার ঠেকানো সম্ভব না-ও হতে পারে বলে আশঙ্কা প্রকাশ করা হয়। এ অঞ্চলের অপর্যাপ্ত স্বাস্থ্যসেবা অ্যামনেস্টির উদ্বেগের মূল কারণ।\nবিবৃতিতে বলা হয়, বাংলাদেশের অনেক কারাগারে দ্বিগুণের বেশি বন্দি রয়েছে। তাদেরকে অবশ্যই সুরক্ষা দিতে হবে। বাংলাদেশে অবস্থানরত দশ লাখেরও বেশি রোহিঙ্গা শরণার্থীকেও সুরক্ষা দেয়ার কথা বলা হয় বিবৃতিতে।\nঅ্যামনেস্টি ইন্টারন্যাশনালের দক্ষিণ এশিয়া পরিচালক বিরাজ পাটনায়েক বিবৃতিতে বলেন, দক্ষিণ এশিয়ায় কোভিড-১৯ রোগে আক্রান্তের সংখ্যা বেড়েই চলেছে। এ সংকটে আঞ্চলিক নেতাদের অবশ্যই সবচেয়ে ঝুঁকিপূর্ণ ও প্রান্তিক মানুষের ওপর বিশেষ নজর দিতে হবে। জীবিকা হারানো শ্রমিক, সংঘাতে বাড়ি হারিয়ে জনাকীর্ণ শিবিরে আশ্রয় নেয়া মানুষ, প্রয়োজনীয় উপকরণ না পাওয়া যেসব চিকিৎসক ও নার্স রয়েছেন, তাদের অবশ্যই সুরক্ষা দিতে হবে।\nঅ্যামনেস্টির বিবৃতিতে বলা হয়, ২৫ মার্চ পর্যন্ত পাকিস্তানে এক হাজার ২৬ জন করোনাভাইরাসে আক্রান্ত হয়েছেন। মারা গেছেন সাতজন। ভারতে ৬০৬ জন আক্রান্ত হয়ে মারা গেছে দশজন। বিবৃতিতে বলা হয়, প্রতিদিন দ্রুত আক্রান্তের সংখ্যা বাড়ছে। ধারণা করা হচ্ছে, পরীক্ষার অভাবে এ সংখ্যা আরও অনেক বেশি হতে পারে।\nশরণার্থী ও বাস্তুচ্যুত মানুষ : অ্যামনেস্টির বিবৃতিতে দক্ষিণ এশিয়ার শরণার্থী এবং অভ্যন্তরীণভাবে বাস্তুচ্যুত মানুষদের নিয়েও গভীর উদ্বেগ প্রকাশ করা হয়। পাকিস্তানে প্রায় ত্রিশ লাখ আফগান শরণার্থী ও বাংলাদেশে দশ লাখেরও বেশি রোহিঙ্গা শরণার্থীর কথা উল্লেখ করে বিবৃতিতে বলা হয়, সংঘাতের কারণে বাস্তুচ্যুত হওয়া মানুষদের জন্য সামাজিক শিষ্টাচার (সোশ্যাল ডিসট্যান্স) মানার সুযোগ নেই, স্বাস্থ্যসেবা সহজে পাওয়া যায় না, আর দৈনন্দিন প্রয়োজন মেটানোও কষ্টসাধ্য। বাংলাদেশের কক্সবাজারে এ সপ্তাহে প্রথম একজনের করোনাভাইরাসের সংক্রমণ ধরা পড়ে। এ বিষয়ে রোহিঙ্গা শিবিরে সঠিক তথ্য দিতে না পারায় সেখানে গুজব ছড়িয়ে পড়ে। অ্যামনেস্টির বিবৃতিতে বলা হয়, বাংলাদেশের রোহিঙ্গা শিবিরে সামাজিক শিষ্টাচার পালন সম্ভব না। সেখানকার কুতুপালং শিবিরের তাঁবুগুলো একটির সঙ্গে অন্যটি লাগানো। সেখানে চিকিৎসা ও জরুরি সেবারও অভাব রয়েছে।\nদিনমজুরদের দুর্ভোগ : দক্ষিণ এশিয়ার বহু মানুষ দৈনিক মজুরির ওপর নির্ভরশীল। অনানুষ্ঠানিক অর্থনীতির বিভিন্ন খাতে তারা শ্রম দেয়। লকডাউন কার্যকর হওয়ায় এসব নিুআয়ের মানুষ তাদের জীবিকা উপার্জনে ব্যর্থ হচ্ছে বলে জানিয়েছে অ্যামনেস্টি। এসব মানুষের বেশিরভাগই সামাজিক সুরক্ষার আওতায় পড়েন।\nবিবৃতিতে বিরাজ পাটনায়েক বলেন, কাউকে ক্ষুধা বা সংক্রমণের মধ্য থেকে কোনো একটা বেছে নিতে বাধ্য করা উচিত নয়। এ সংকটের সময় তাদের জীবিকা রক্ষায় রাষ্ট্রকেই যথাসম্ভব ভূমিকা নিতে হবে। দীর্ঘমেয়াদে সংকট উত্তরণে আন্তর্জাতিক সহায়তার দরকার হবে জানিয়ে বলা হয়, এটা বিশ্বব্যাপী মহামারী আর এর সমাধান বিশ্বজুড়ে হওয়া দরকার।\nস্বাস্থ্যকর্মীদের সুরক্ষা : দক্ষিণ এশিয়ায় করোনার মহামারীতে চিকিৎসাকর্মীদের নিরাপত্তার ওপর গুরুত্ব দেয়া হয় বিবৃতিতে। এদের অনেকেই প্রয়োজনীয় সুরক্ষা সামগ্রীর অভাবের কথা বলেছেন। এ সংকটের সময় তারাই ‘নায়ক’ বলে উল্লেখ করা হয়।\nবন্দিদের সুরক্ষা : বিবৃতিতে বলা হয়, দক্ষিণ এশিয়ার কারাগারগুলোয় ধারণক্ষমতার অতিরিক্ত বন্দি রয়েছে। পয়ঃনিষ্কাশনের সীমিত সুবিধার কারণে এ অঞ্চলের বন্দিরা এমনিতেই বেশি ঝুঁকিতে রয়েছে। বিবৃতিতে বলা হয়, আন্তর্জাতিক মানবাধিকার আইন ও মান অনুযায়ী বন্দিদের সেই ধরনের চিকিৎসা সুবিধা দিতে হবে। যা বাইরের নাগরিকেরাও পেয়ে থাকেন।\nকরোনাভাইরাসের পরীক্ষা, প্রতিরোধ এবং চিকিৎসার ক্ষেত্রেও সেটা অনুসরণের আহ্বান জানানো হয় ওই বিবৃতিতে।\n← করোনা চিকিৎসায় নতুন পদ্ধতি আবিষ্কার, আশাবাদী চিকিৎসকরা\nকরোনাভাইরাস আতঙ্ক: দাম বেড়েছে নিত্যপণ্যের →\nখুশবন্ত সিংয়ের কাছে জেনারেল টিক্কা খানের স্বীকারোক্তি আমরা আমাদের ৮ হাজার সৈন্য হারিয়েছি


নীতিকে মারো গোলি, ফিইজ হল পাখির চোখ! - THE OFFNEWS\nHome দক্ষিণা বাতাস নীতিকে মারো গোলি, ফিইজ হল পাখির চোখ!\nনীতিকে মারো গোলি, ফিইজ হল পাখির চোখ!\nTHE OFFNEWS at 5/11/2020 05:43:00 PM দক্ষিণা বাতাস,\nসুকন্যা পাল, ম্যানেজিং এডিটর, দ্য অফনিউজ:\nশিশুকাল মানুষকে নীতিবোধ রপ্ত করানোর টোল হল আজকের ভাবনায় স্কুল। আর সেই নীতিবোধ শেখানোর কংক্রিটের আইকন স্কুলই যে টাটা বাই বাই জানিয়ে দিয়ে দৃষ্টান্তের সাইনবোর্ড লাগিয়েছে, ছাড়াও কড়ি মাখো তেল মানবতার মুখে লাগাও জেল।\nআসলে এই অদ্ভুত ভুমিকা টানতেই হল এই কারণে যে রাজ্যের কিছু কিছু স্কুলের ভূমিকা এই মূহুর্তে যথেষ্ট ভাবিয়ে তুলেছে মানুষকে। বিশেষতঃ যখন করোনা মহামারীর সংক্রমণের কারণে রাজ্য জুড়ে চলছে লকডাউন। রাজ্যের প্রায় প্রতিটি প্রান্তে সংক্রমিত মানুষের মৃত্যুর খবর এখন সংবাদের শিরোনামে। আর এরই মধ্যে মানবতার সীমা লঙ্ঘন করে একাংশ বেসরকারি স্কুল ফিইজ আদায়ের ক্ষেত্রে নানা পন্থা অবলম্বন করে চলেছে। এমনকি রাজ্য সরকারের তরফে ঘোষিত বিধিনিষেধকেও তোয়াক্কা করছে না কিছু স্কুল।\nউত্তর ২৪ পরগনার গড়িফার মালঞ্চ রোড। সেখানেই অবস্থিত ঘোষ মেমোরিয়াল কেজি এন্ড প্রাইমারি স্কুল। এই স্কুলটি কো এডুকেশন ও নার্শারি থেকে পঞ্চম শ্রেণি পর্যন্ত। এই স্কুলের বিরুদ্ধে লকডাউন চলাকালীন ফিইজ সংগ্রহ করার পদ্ধতি নিয়ে প্রশ্ন তুলেছেন একাংশ অভিভাবক। যদিও সংশ্লিষ্ট স্কুল বন্ধ থাকার কারণে কর্তৃপক্ষের মন্তব্য নেওয়া সম্ভব হয়নি।\nজনা কয়েক অভিভাবকের অভিযোগ, তাঁরা করোনার আতঙ্কে সপরিবারে গৃহবন্দি অবস্থার মধ্যে রয়েছেন। ফলে আর্থিক পরিস্থিতি পুরোপুরি তলানিতে ঠেকেছে। এরই মধ্যে স্কুলের তরফে এসএমএস পাঠানো চলছে পাল্লা দিয়ে। এসএমএসের মাধ্যমে স্কুল ফিইজ চাওয়া হচ্ছে। ক্ষোভ প্রকাশ করে তাঁদের মন্তব্য, এখন তাঁদের অবস্থা নুন আনতে পান্তা ফুরানোর মতো। ঠিক এই সময়ে স্কুলের তরফে ফিইজ চাওয়ার পদ্ধতিটা মনুষ্য নীতিবিরোধী।\nএদিকে রাজ্য সরকারের তরফে গত ২২ এপ্রিল মুখ্য সচিবালয়ের পক্ষ থেকে একটি নির্দেশিকা জারি করা হয়েছে। তাতে পরিস্কার ভাবে বলা হয়েছে যে কোনও স্কুল লকডাউন চলাকালীন কোনও খাতে কোনও রকমের ফিইজ কোনও উপায়ে আদায় করতে পারবে না। আর এখানেই প্রশ্ন তুলেছেন ওই অভিভাবকবৃন্দ। তাঁরা সরাসরি প্রশ্ন তুলেছেন, যে সংশ্লিষ্ট কর্তৃপক্ষ নিজেরাই সরকারি বিধিনিষেধ মানছেন না। নীতিবোধের চিহ্নটুকু নেই। মানুষের সংকট কালে শুধুই একটাই উদ্দেশ্য, ফিইজ সংগ্রহ করা। সেই স্কুলে বাচ্চাদের কি নীতিমালা শেখাবে তা নিয়ে তাঁরা সন্দেহ প্রকাশ করেছেন।